title: Guardians of the Flame

text: Guardians of the Flame on Virgin Steelen toinen studioalbumi, joka julkaistiin vuonna 1983. Guardians of the Flame keräsi huomattavan suosion yhtyeelle verrattaen ensimmäiseen levyyn. Yhtye pääsi soittamaan useiden suurten bändien lämmitteliäksi. Levyllä on useita klassikoita, joita Virgin Steele soittaa vielä nykyäänkin keikoilla. Guardians of the Flame oli jonkin aikaa melko vaikeasti saatavilla kunnes yhtye julkaisi sen vuonna 2003 uudelleen remasteroituna ja sisältäen alkuperäiseltä poisjätettyjä kappaleita. Levyltä on julkaistu kaksi singleä: Wait for the Night ja A Cry in the Night. Levy on viimeinen, jolla kitaristi Jack Starr soittaa.


title: Moderni hiljainen musiikki

text: Moderni hiljainen musiikki on Dave Lindholmin kymmenes sooloalbumi. Se julkaistiin keväällä 1985.


title: Kalle Kaarna

text: Kalle Kaarna (nimi alun perin "Karl Hegesippus Häggström", nuoruudessa "Kaarlo Koskenvoima"; 25. marraskuuta 1887 Perniö – 10. elokuuta 1964 Helsinki) oli suomalainen elokuvaohjaaja ja taidemaalari.


title: Kalle Kaarna

text: Perniön Matildedalista kotoisin ollut Kaarna kävi 1906–1909 Suomen Taideyhdistyksen piirustuskoulun js suoritti taiteilijandebyyttinsä 1911. Kaarna maalasi 1920-luvun alussa silloisen asuinpaikkansa Muurlan maisemia ja teki myös henkilömuotokuvia lähinnä omista perheenjäsenistään. Vuonna 1925 Kaarna muutti perheineen Muurlasta Orivedelle. Hän tutustui Tampereella käydessään taiteilija Uuno Eskolaan ja he tekivät yhdessä näyttelijöiden Eero Leväluoman ja Helge Raninin kanssa 1927 mykkäelokuvan "Ei auta itku markkinoilla". Kaarna toimi tämän jälkeen elokuva-alalla yli 10 vuoden ajan. Hän ohjasi 13 elokuvaa ja näytteli myös itse niissä. Kaarna laati myös itse elokuvien käsikirjoitukset usein yhteistyössä vaimonsa Kaarina Kaarnan kanssa. Kaarnan elokuvista on säilynyt vain muutama viimeinen ohjaus.


title: Kalle Kaarna

text: Kaarnan elokuvien teko päättyi sotavuosiin. Sodan jälkeen hän asui Helsingissä ja jatkoi maalaamista, teki pääasiassa sisä- ja henkilömuotokuvia. Kaarnalla oli myös kesänviettopaikka Kemiön saarella, jossa hän myös maalasi.


title: Kalle Kaarna

text: Nuorena Kalle Kaarna tunnettiin Kaarlo Koskenvoima -nimisenä pikajuoksijana, painijana ja viisiottelijana. Hän voitti useita piirimestaruuksia ja sai 1912 Varsinais-Suomen piirin urheilukuninkaan tittelin viisiottelun parhaana.


title: Belgian Grand Prix 1989

text: Belgian Grand Prix 1989 oli Formula 1 -sarjan osakilpailu, joka ajettiin 27. elokuuta 1989 sateisella Spa-Francorchampsin radalla Belgiassa. Kilpailun voitti McLarenilla ajanut Ayrton Senna, jolle voitto oli kauden viides. McLarenin menestystä täydensi Alain Prost toisella sijallaan.


title: Enrico Bertaggia

text: Enrico Bertaggia (s. 19. syyskuuta 1964 Venetsia, Italia) on entinen italialainen Formula 1 -kuljettaja.


title: Enrico Bertaggia

text: Bertaggia voitti Italian Formula 3 -sarjan mestaruuden vuonna 1987 ja jatkoi samassa sarjassa myös seuraavalla kaudella voittaen Macaon GP:n sekä Monacon GP:n.


title: Enrico Bertaggia

text: Kesken kauden Bertaggia siirtyi Colonin Formula 1 -talliin ja osallistui lyhyellä urallaan kuuteen osakilpailuun, mutta ei kertaakaan selviytynyt esikarsinnasta lähtöruudukkoon.


title: Enrico Bertaggia

text: Bertaggia yritti päästä takaisin ajamaan Andrea Modan tallissa kaudelle 1992, mutta hänet korvattiin kauden alussa toisella kuljettajalla.


title: Enrico Bertaggia

text: Formula 1:sten jälkeen Bertaggia ajoi pienemmissä sarjoissa ja toimi myös kilpa-ajojen ohella ohjaavana opettajana Centro Internazionale Guida Sicura nimisessä italialaiskoulussa.


title: Grignardin reagenssi

text: Grignardin reagenssi on organometalliyhdiste, joka koostuu alkyyli- tai aryylimagnesiumhalidista. Yhdiste on saanut nimensä kehittäjänsä Victor Grignardin mukaan.


title: Grignardin reagenssi

text: Kun alkyyli- tai aryylihalidi (RX) reagoi magnesiumin (Mg) kanssa vedettömässä ja alkoholittomassa dietyylieetterissä tai tetrahydrofuraanissa, tuloksena on organometalliyhdiste, jota yleisesti nimitetään Grignardin reagenssiksi (RMgX). Alkyyli on alkaanista muodostunut tyydyttynyt hiiltä ja vetyä sisältävä yhdisteen osa. Aryyli on aromaattisesta yhdisteestä syntynyt yhdisteen osa. Halidi on esimerkiksi kloridi, bromidi tai jodidi.


title: Grignardin reagenssi

text: RX + Mg → RMgX


title: Grignardin reagenssi

text: Reagenssin spesifi nimi noudattaa muotoa alkyyli- tai aryylimagnesiumhalidi reagenssin alkyylin, aryylin ja halidin mukaan, esimerkiksi CHMgI on nimeltään metyylimagnesiumjodidi.


title: Grignardin reagenssi

text:
Magnesium liittyy alkyylin tai aryylin samaan hiiliatomiin jossa halidi oli aiemmin. Tämän vuoksi alkyyli muilta osin jää koskemattomaksi. Hiili-magnesium -sidoksessa hiili vetää magnesiumin elektroneja puoleensa, joten magnesiumin ja halidin välinen sidos on ioninen ja halidipää on siis negatiivinen. Yhdisteen orgaaninen osa on nukleofiilinen eli sillä on negatiivinen osittaisvaraus.
Liuotineetteri näyttelee merkittävää osaa reagenssin rakenteessa sen stabiloivan vaikutuksen takia. Eetterin on oltava vedetön ja alkoholiton; jos ne ovat läsnä, magnesium reagoi niiden kanssa ja reagenssia ei pääse muodostumaan. Lisäksi Grignardin reagenssi reagoi mm. hapen kanssa ja tästä syystä reagenssi valmistetaan usein typpikaasukehässä.


title: Grignardin reagenssi

text: Grignardin reagenssit ovat tärkeitä ja hyödyllisiä synteesien lähtöaineita. Hiilivetyjä, eettereitä ja tertiäärisiä amiineja lukuun ottamatta melkein kaikki orgaaniset yhdisteet reagoivat Grignardin reagenssin kanssa. Esimerkiksi karbonyyliyhdisteet reagoivat Grignardin reagenssien kanssa muodostaen alkoholeja. Tätä reaktiota kutsutaan Grignard-reaktioksi.


title: Rasterilinjatiheys

text: Rasterilinjatiheys tai rasteritiheys tarkoittaa painettavaksi tarkoitetun aineiston kuvankäsittelyssä rasteripisteiden määrää senttimetrillä tai tuumalla (l/cm tai lpi). Se mitä tiheyttä suositellaan käytettävän, riippuu painopaperin laadusta, valitusta painomenetelmästä ja tuotteesta. Tiheä rasteri on hankalaa esimerkiksi sanomalehdissä: kuvasta voi tulla epätarkka. Rasteritiheyttä ei pidä sekoittaa tulostustiheyteen.


title: Yleisurheilun sisäratojen Euroopan-mestaruuskilpailut 1990

text: Yleisurheilun sisäratojen Euroopan-mestaruuskilpailut järjestettiin vuonna 1990 Glasgow'ssa, Skotlannissa. Kisojen ajankohta oli 3.–4. maaliskuuta.


title: Blood Stain Child

text: Blood Stain Child on Japanista, Osakasta lähtöisin oleva metalliyhtye. Yhtye soittaa tyyliltään trance metallia joka yhdistelee melodista death metallia ja trancea.


title: Blood Stain Child

text: Blood Stain Child perustettiin vuonna 1999, bändin nimi oli tuolloin "VISIONQUEST" ja tyyli melodinen death metal. Perustajajäsenet olivat Ryo, Ryu, Daiki, Aki ja Violator. Elokuussa 2000 Blood Stain Child nauhoitti ensimmäisen demonsa, joka sisälsi kappaleet "Silence of Northern Hell", "Requiem", ja "Legend of Dark". Bändi lähetti demonsa radioasemalle jonka DJ tykästyi siitä niin, että hän suositteli bändiä levy-yhtiö M&I Companylle, joka lopulta teki sopimuksen Blood Stain Childin kanssa.


title: Blood Stain Child

text: 2001, bändi nauhoitti kaksi uutta kappaletta, "The World" ja "Steel Flame", joista ensimmäistä käytettiin japanilaisen ammattilaispainijan, Kensuki Sasakin tunnuskappaleena ja jälkimmäistä NJPV:n, ammattilaispainijärjestön 30-vuotispäivän juhlalevyllä.


title: Blood Stain Child

text: Keväällä 2002 bändiltä ilmestyi heidän ensimmäinen studioalbuminsa, Silence Of The Northern Hell ja saman vuoden lokakuussa Blood Stain Child toimi Dream Evilin lämmittelybändinä heidän japaninkiertueellaan.


title: Blood Stain Child

text:
Seuraavana vuonna bändin seuraava albumi, Mystic Your Heart, ilmestyi. Tämän levyn oli miksannut suomalainen Anssi Kippo.
Bändin kitaristi Daiki jätti bändin keväällä 2005. Kului vain kuukausi, ja Blood Stain Childiin liittyi bändin nuorin jäsen, lahjakas kitaristi Shiromasa. Levy Idolator ilmestyi ja toi mukanaan uuden elektronisen tyylin sekä sen mukana yhtyeelle tuli pieni oneman-kiertue Japanissa. He ovat siitä lähti esiintyneet aktiivisesti ympäri Japania.


title: Blood Stain Child

text: Vuonna 2007 Blood Stain Childilta ilmestyi uusi albumi, "MOZAIQ", josta tuli myöhemmin yhtyeen ensimmäinen Euroopassa julkaistu albumi. Levyn myötä elektroniset elementit vahvistuivat entisestään ja tässä vaiheessa trance metal genre syntyi virallisesti. Kitaristi Shiromasa jätti bändin vuoden 2007 aikana. Kesäkuussa 2010 yhtye ilmoitti SADEWin ja Violatorin eroamisesta yhtyeestä. Syyskuussa 2010 Blood Stain Child esitti uudet jäsenensä SOPHIA laulussa ja GAMI(ex.YOUTHQUAKE) rummuissa. 2011 yhtye julkaisi entistä koneellisemman ja elektronisemman albumin εpsilon. 21.07.2012 Sophia ilmoitti erovansa yhtyeestä. 05.12.2012 yhtye ilmoitti, että uusi laulaja on Kiki.


title: Paul Strand

text: Paul Strand (16. lokakuuta 1890 – 31. maaliskuuta 1976) oli yhdysvaltalainen valokuvaaja. Hän syntyi New Yorkissa böömiläisille vanhemmille ja opiskeli Ethical Culture Fieldston Schoolissa Lewis Hinen johdolla.


title: Paul Strand

text: Strand teki työtä myös elokuvissa.


title: Paul Strand

text: Strand jätti synnyinmaansa vuonna 1949 ja vietti viimeiset vuosikymmenensä Ranskassa, jossa hän jatkoi uraansa menestyksellä siitäkin huolimatta, ettei koskaan oppinut ranskan kieltä sujuvasti. Hän kuoli uudessa maassaan 85 vuoden ikäisenä.


title: Luettelo talvisodan tykistöyksiköistä

text: Luettelossa talvisodan tykistöyksiköistä esitellään suomalaiset tykistöyksiköt, jotka osallistuivat talvisotaan. Luettelossa esitellään yksiköt niiden virallisen lyhenteen, perustamis- ja keskittämisalueen sekä kaluston osalta marraskuun lopun vuonna 1939 tilanteen mukaisesti.


title: Luettelo talvisodan tykistöyksiköistä

text: Kuten taulukosta voi havaita oli Suomen puolustusvoimilla sangen vähän tykistökalustoa käytössään talvisodan alkaessa. Joustolavettisten tykkien kokonaismäärät kaliiperiluokittain olivat:Käytössä oli siis yhteensä vain 420 joustolavettista tykkiä, joista ainoastaan 8 oli peräisin 1920-luvulta loppujen ollessa vuosisadan alun kalustoa. Vanha kalusto oli osin hyvin kulunutta ja niiden käyttöarvo oli kyseenalainen.


title: Luettelo talvisodan tykistöyksiköistä

text: Talvisodan alkaessa tykistön käyttöarvoa haittasi lisäksi lähes katastrofaalisen huono ampumatarviketilanne joka käsitti vain:Talvisodan aikana perustettiin uusiakin yksiköitä mm. sotasaalisaseilla varustettuna.


title: Scott Gammer

text: Scott Gammer (s. 24. lokakuuta 1976 Pembroke Dock, Wales) on brittiläinen nyrkkeilijä. Gammer on entinen Britannian raskaansarjan mestari.


title: Scott Gammer

text: Gammer siirtyi ammattilaiseksi vuonna 2002.


title: Scott Gammer

text: Heinäkuun 16.päivänä 16 ammattilaisottelun jälkeen Gammer kohtasi Mark Krencen Ison-Britannian raskaansarjan kiistattomassa mestaruusottelussa. Gammer voitti ottelun 9. erän teknisellä tyrmäyksellä.


title: Scott Gammer

text: Hänen ensimmäinen tittelinpuolustuksensa oli 13. lokakuuta 2006. Gammer voitti Micky Steedsin pistein.


title: Scott Gammer

text: Toinen tittelin puolustus Williamsia vastaan oli 9. helmikuuta 2007. Tämä oli toinen yritys Williamsille, joka pääsi tavoittelemaan titteliä voittamalla Audley Harrisonin 9. syyskuuta 2006. Gammer viimeinkin nyrkkeili Williamsin kanssa maaliskuun toisena päivänä vuonna 2007 Neath Sports Centressä, Glamorganissa. Williams voitti ottelun yhdeksännessä erässä tyrmäyksellä tuottamalla Gammerille tämän ensimmäisen tappion hänen ammattiurallaan. Williams-ottelun jälkeen Gammer on otellut rankasti tappiollisen listan omaavaa Paul Kingiä vastaan. Kingin hän voitti pistein 6. erän jälkeen. Vuonna 2007 Gammer hävisi John McDermottille. Vuonna 2008 Gammer iski yhteen Francesco Pianetan kanssa luovuttaen 8 erässä käsivamman vuoksi.


title: Scott Gammer

text: 30. toukokuuta 2009 Gammer hävisi Robert Heleniukselle tyrmäyksellä kahdeksaneräisen ottelun kuudennessa erässä.


title: Charles Sheeler

text: Charles Sheeler (16. heinäkuuta 1883 – 7. toukokuuta 1965) oli yhdysvaltalainen valokuvaaja ja taidemaalari.


title: Charles Sheeler

text: Sheeler syntyi Philadelphiassa ja opiskeli maalaustaidetta Pennsylvanian taideakatemiassa. Valokuvaajana hän oli kuitenkin itseoppinut.


title: Charles Sheeler

text: Sheeler kuului presisionistiliikkeeseen. Hän jakoi pitkään tilan Pennsylvanian Doylestownissa taiteilijakollegansa Morton Schambergin kanssa ja työskenteli myöhemmin Ford Motor Companyn valokuvaajana. Hän kuoli 81-vuotiaana.


title: Alfred Stieglitz

text: Alfred Stieglitz (1. tammikuuta 1864 – 13. heinäkuuta 1946) oli yhdysvaltalainen valokuvaaja.


title: Alfred Stieglitz

text: Stieglitz syntyi Hobokenissa New Jerseyssä. Hän oli vanhin kuudesta lapsesta. Hän muutti vuonna 1881 perheineen Saksaan ja opiskeli Berliinin Technische Hochschulessa. Hän kuitenkin palasi Yhdysvaltoihin 1890-luvulla ja kuoli New Yorkissa 82-vuotiaana.


title: Alfred Stieglitz

text: Stieglitz oli naimisissa taidemaalari Georgia O’Keeffen kanssa.


title: Alfred Stieglitz

text: Stieglitz keskeytti uransa 1930-luvun lopussa ja kärsi viimeisinä vuosinaan pitkällisestä sydäntaudista.


title: Rockmurskaa

text: Rockmurskaa on vuonna 1995 julkaistu kokoelmalevy, joka sisältää rovaniemeläisten yhtyeiden musiikkikappaleita. Kokoelmalevy sisältää ensimmäisen koskaan julkaistun Lordin kappaleen "Inferno". "Rockmurskaa" sisältää myös Mr. Lordin aiemman yhtyeen, Wanda Whips Wall Streetin kappaleen "Caught the Black Fire".


title: Ojanperä

text: Ojanperä voi tarkoittaa seuraavia asioita:Ojanperä on myös sukunimi, joka on muun muassa seuraavilla henkilöillä:


title: Winwind

text: WinWind Oy oli vuonna 2013 konkurssiin mennyt kansainvälisillä markkinoilla toiminut tuulivoimayritys. WinWinD valmisti, toimitti ja asensi yhden ja kolmen megawatin tuulivoimaloita sekä huolehti niiden käytöstä ja huollosta. Yritys oli perustettu vuonna 2000 Oulussa. Yrityksen pääkonttori sijaitsi Espoossa Keilaniemessä ja muut toimistot Intiassa, Ruotsissa ja Virossa. WinWinDillä oli kaksi omaa tehdasta. Kolmen megawatin voimalat tuotettiin Haminassa ja yhden megawatin voimalat Vengalissa, Intiassa. WinWinDin palveluksessa työskenteli yli 800 työntekijää (syyskuu 2011), mutta vuonna 2012 Suomessa työpaikkoja oli enää 230 henkilölle. Yrityksen omistivat intialainen Sterling Infotech Group, Abu Dhabilainen Masdar ja Suomen Teollisuussijoitus Oy.


title: Winwind

text: WinWinDin rakentamia tuulivoimaloita on ollut Suomessa muun muassa Kemissä, Kokkolassa, Kristiinankaupungissa, Haminassa, Oulussa, Oulunsalossa ja Porissa. Suuri osa niistä on purettu 2016. WinWinDin voimalat tuottavat sähköä myös Intiassa, Kiinassa, Portugalissa, Ranskassa, Ruotsissa, Tšekissä ja Virossa.


title: Winwind

text: Voimaloiden valmistus tapahtui Haminassa ja Vengalissa, Intiassa. WinWindillä on tytäryhtiöt Ruotsissa ja Virossa.


title: Winwind

text: Vuoden 2009 lopussa WinWinDin markkinaosuus Suomen tuulivoimamarkkinoista oli 42 prosenttia.


title: Winwind

text: Winwind asetettiin konkurssiin 3. lokakuuta 2013 yhtiön omasta pyynnöstä.


title: Winwind

text: WinWinD käynnisti Haminan satamassa tuulivoimatehtaan lokakuussa 2009. Sen otaksuttiin työllistävän 250 henkeä vuonna 2009 ja 500 henkeä vuonna 2011. WinWinD on toimittanut Haminan Energialle tehtaan läheisyyteen 12 MW tuulipuiston vuonna 2010.


title: Winwind

text: WWD-1 voimaloita on pystytetty Suomessa 13 ja globaalisti 74 (Syyskuu 2010). PVO-Innopower Oy:llä oli kaksi Kokkolan tuulipuistossa, kolme Kristiinankaupungissa ja kolme Oulunsalossa. Teollisuuden Voima Oy:llä on yksi Eurajoella.


title: Winwind

text: WWD-3 voimaloita on Suomessa 20 ja globaalisti 72. Niitä sijaitsee mm. Oulussa, Porissa ja Kemin tuulipuistossa Kemin kaupungin edustalla. Voimala tuottaa sähköä silloin, kun tuulen voimakkuus on 4–25 m/s. Enimmillään tuotto on >12,5 m/s puhaltavalla tuulella. Jos myrsky yltyy yli 25 m/s, voimala pysähtyy.


title: Winwind

text:
WWD-3 voimalaan on saatavilla neljä eri roottorikokoa; 90, 100, 103 ja 109 m. Torni voi olla joko 80 m, 88 m tai 100 m.
PVO:n omistamien WWD-3 tuulivoimaloiden akselinnavan korkeus maasta on 88 metriä, sen roottorikehän halkaisija on 100 metriä, tornin massa 225 000 kg, roottorin massa 60 000 kg, konehuone roottorin kanssa 180 000 kg.


title: Winwind

text: WinWinD lanseerasi uuden tuulivoimalan, WinWinD 3:n vuonna 2011. Pilottiprojekti on jo käynnistynyt ja ensimmäinen WinWinD 3 voimala piti nousta Raaheen kevään 2012 aikana. Suunnittelun tavoitteena on konehuoneen painon huomattava keventyminen ja korkean tuoton takaaminen kaikissa tuuliluokissa. WinWinD 3 voimala on suunniteltu jopa 120 metrin roottorihalkaisijalla. Suuri roottori yhdessä korkean tornin kanssa tekee voimalan sopivaksi matalatuulisille ja metsäisille alueille. Kevyen konehuoneen ansiosta logistiikka ja pystytys helpottuu.


title: Edward Weston

text: Edward Henry Weston (24. maaliskuuta 1886 – 1. tammikuuta 1958) oli yhdysvaltalainen valokuvaaja.


title: Edward Weston

text: Weston syntyi Illinoisissa ja sai ensimmäisen kameransa 16-vuotispäivänään; jo vuonna 1903 hänen kuviaan oli esillä Chicago Art Institutessa. Hän muutti vuonna 1906 Kaliforniaan ja nai vuonna 1909 Flora May Chandlerin, jonka kanssa hän sai neljä poikaa.


title: Edward Weston

text: Vuosikymmeniä kestäneen tuotteliaan uransa jälkeen Weston otti viimeiset valokuvansa vuonna 1948. Hän kuoli 71-vuotiaana sairastettuaan Parkinsonin tautia.


Ukrainan sosialistisen neuvostotasavallan lippu oli Ukrainan sosialistisen neuvostotasavallan tunnus. Lipun ulkoasu vaihtui vuosikymmenten saatossa useasti. Lipun viimeisin versio otettiin käyttöön 21. marraskuuta 1949.


title: Ukrainan sosialistisen neuvostotasavallan lippu

text: Vuonna 1919 oli otettu käyttöön lippu, joka oli punainen ja jossa oli keltasininen vaakaraidoitus lipputangon puoleisessa ylänurkassa. Vuoden 1922 lopulla Ukrainan neuvostotasavalta muodosti yhdessä Venäjän, Valko-Venäjän ja Transkaukasian neuvostotasavaltojen kanssa Sosialistisen neuvostotasavaltojen liiton. Ukrainan sosialistisessa neuvostotasavallassa tuli 1923 käyttöön punalippu, jossa luki kyrillisin kirjaimin "У.С.С.Р. ()" (Ukrainan sosialistinen neuvostotasavalta).


text: Tasavallan lipun nimilyhenne muuttui vuonna 1929, ja lipussa luki "У.С.Р.Р." (). Vuosina 1937–1949 lipun, jota täydennettiin sirpillä ja vasaralla, lyhenne oli "УРСР." ().


text: Ukrainan ja Valko-Venäjän olivat Neuvostoliiton ohella vuonna 1945 YK:n perustajajäseniä, ja tarvitsivat kansainvälisesti erottuvaa lippua käyttöönsä. Vuonna 1949 käyttöön otettu, lippu oli punainen ja sen alalaidassa oli turkoosi raita. Lipun yläkulmassa komeilivat sirppi ja vasara sekä tähti, jotka ovat kommunismin tunnuksia.


text: Neuvostolipun alalaitaan sijoitettu vaaleansininen tyviraidan kerrottiin symboloivat Ukrainan ja Venäjän välistä ikiaikaista ystävyyttä. Olihan ukrainalaisen atamaani Bohdan H’melnytskyin lippu ollut turkoosinsininen; vuonna 1648 hän oli liittoutunut Venäjän kanssa ja aloittanut kapinan Puolaa vastaan.


text: Ukrainan itsenäistyttyä 1991 maa poisti käytöstä neuvostoaikaisen lipun ja siirtyi käyttämään uutta lippua tammikuun 28. päivästä 1992 lähtien.


title: Charles Demuth

text: Charles Demuth (9. marraskuuta 1883 Lancaster, Pennsylvania – 23. lokakuuta 1935 Lancaster, Pennsylvania) oli yhdysvaltalainen taidemaalari. Hän oli syntyperäinen pennsylvanialainen ja opiskeli Pennsylvanian taideakatemiassa sekä myöhemmin Pariisissa.


title: Charles Demuth

text: Demuthin tunnetuimpia teoksia ovat "Turkish Bath with Self Portrait" (1918) ja "The Figure 5 in Gold" (1928). Hän oli avoimesti homoseksuaali.


title: Charles Demuth

text: Demuth kärsi lapsuudestaan saakka heikosta terveydestä, ja hänen kuolemansa Pennsylvaniassa 51-vuotiaana aiheuttivat diabeettiset komplikaatiot.


title: Sean Kingston (albumi)

text: Sean Kingston on Sean Kingstonin eponyymi esikoisalbumi, joka julkaistiin 31. heinäkuuta 2007. Albumin tuotti J. R. Rotem.


title: Sean Kingston (albumi)

text: Albumi nousi 6. sijalle Yhdysvaltojen Billboard 200 -listalla ja putosi 13. sijalle seuraavalla listaviikollaan.


title: Juhani Ahava

text: Juhani Joeli Ahava (s. 19. marraskuuta 1933 Helsingin maalaiskunta) on suomalainen vuorineuvos ja elinkeinoelämän vaikuttaja erityisesti metsäteollisuudessa. Hän on toiminut muun muassa Oy Metsä-Botnia Ab:n, Kajaani Oy:n ja Pohjolan Voima Oy:n toimitusjohtajana, Yhtyneet Paperitehtaat Oy:n varatoimitusjohtajana ja Metsäliitto-Yhtymän pääjohtajana.


title: Juhani Ahava

text: Tapanilassa syntynyt Ahava valmistui ylioppilaaksi Oulunkylän yhteiskoulusta vuonna 1952 ja diplomi-insinööriksi Teknillisen korkeakoulun puunjalostusosastolta vuonna 1958. Hän aloitti työuransa Kemi Oy:n palveluksessa, jossa yleni kemiallisen metsäteollisuuden johtajaksi 1968–1972 ja varatoimitusjohtajaksi 1973–1974.


title: Juhani Ahava

text: Vuonna 1974 Ahava kutsuttiin Oy Metsä-Botnian Ab:n toimitusjohtajaksi. Hänen päätehtävänään oli Kaskisten suuren sellutehdasprojektin vetäminen. Tehdas valmistui vuonna 1977 ja seuraavana vuonna Ahava aloitti Kajaani Oy:n toimitusjohtajana. Vuonna 1990 Ahava toimi Yhtyneiden Paperitehtaiden varatoimitusjohtajana ja 1991 Pohjolan Voima Oy:n toimitusjohtajana. 1980-luvulla Ahava oli myös Finnpapin hallintoneuvoston ja hallituksen puheenjohtajana.


title: Juhani Ahava

text: Metsäliitto-yhtymä syntyi vuonna 1992 ja Ahavasta tuli sen ensimmäinen pääjohtaja. Metsäliitto-Yhtymässä Ahava oli Metsäliitto Osuuskunnan hallituksen varapuheenjohtaja, Oy Metsä-Serla Ab:n ja Oy Metsä-Botnian Ab:n sekä Finnforest Oy:n hallitusten puheenjohtaja. Ahava jäi Metsäliitosta eläkkeelle vuonna 1995.


title: Kouvolan keskusurheilukenttä

text: Kouvolan keskusurheilukenttä on Kouvolan keskustassa Laaksotiellä sijaitseva kaupungin pääasiallinen jalkapallon ja yleisurheilun kilpailujen näyttämö. Se on jalkapalloseura Susien kotikenttä.


title: Kouvolan keskusurheilukenttä

text:
Keskusurheilukentällä on Novotan-päällysteisiä juoksuratoja kahdeksan kappaletta ja lisäksi heitto- ja hyppypaikat. Kenttänä toimii 72 × 110 metrin kokoinen luonnonnurmikenttä. Kentälle hankittiin nykyaikainen ajanottolaitteisto vuonna 2003. Keskusurheilukentän katsomoissa on 8 000 istumapaikkaa ja 4 000 seisomapaikkaa.
Keskusurheilukentän katsomon peruskorjausta on suunniteltu kaupunginvaltuustossa jo 2000-luvun alusta lähtien. Tällä hetkellä peruskorjaukseen on varattu vuoden 2007 talousarviossa suunnitteluraha ja varsinaiseen peruskorjaukseen on esitetty määräraha vuodelle 2008–2009 taloussuunnitelmassa. Hanke tultaneen toteuttamaan koko urheilupuiston saneerauksen yleissuunnitelman mukaisesti.


title: Wat Phrathat Doi Suthep

text: Wat Phrathat Doi Suthep () on theravada-buddhalainen luostaritemppeli, wat, ja suosittu turistinähtävyys Doi Suthepin vuorella Thaimaassa. Temppelin näköalatasanteelta avautuu näkymä Chiang Main kaupunkiin, joka sijaitsee 15 kilometrin päässä. Temppelin pääsisäänkäynnille johtaa jyrkkä naga-käärmein koristeltu portaikko.


title: Faqih

text: Faqih () on islamin lain tuntija eli šarian lainoppinut. Iranin vuoden 1979 islamilaisen vallankumouksen jälkeen ylin valta annettiin šarian hallitsevalle lainoppinneelle eli ylimmälle uskonnolliselle johtajalle. Hän on vastuussa, yhdessä valvovan neuvoston kanssa, että kaikki säädetyt lait ovat islamin mukaisia.


title: Mustapäiden veljeskunta

text: Mustapäiden veljeskunta () oli Liivinmaalla 1300-luvulta lähtien toiminut naimattomien kauppiaiden muodostama veljeskunta. Sen vaakunassa oli maurilainen Pyhä Mauritius. Veljeskunta on ainutlaatuinen kauppaseuran ja puolustusliiton yhdistelmä.


title: Mustapäiden veljeskunta

text: Legendan mukaan veljeskunta sai alkunsa ryhmästä ulkomaisia kauppiaita, jotka osallistuivat Tallinnan eli Räävelin puolustamiseen yrjönyön kapinan aikana. Ensimmäinen kirjoitettu maininta veljeskunnasta on vuodelta 1400.


title: Mustapäiden veljeskunta

text: Mustapäät toimivat myös Riiassa, joka oli Liivinmaan keskeinen kaupunki. Riian veljeskunnan talo "Melngalvju nams" mainitaan asiakirjoissa jo vuonna 1334.


title: Mustapäiden veljeskunta

text: Osana toimintaansa veljeskunta varusti ratsumiesyksikön suojelemaan kaupunkeja hyökkäyksiltä. Toiminnan merkitys väheni suuren Pohjan sodan jälkeen, jolloin Liivinmaasta tuli osa Venäjää. Myöhemmin veljeskunta keskittyi hyväntekeväisyyteen sekä juhlien ja konserttien järjestämiseen ja kokosi taideaarteita.


title: Shanghai Noon

text: Shanghai Noon on vuonna 2000 ensi-iltansa saanut western-komedia, jonka pääosia esittävät Jackie Chan ja Owen Wilson. Elokuvan ensi-ilta Suomessa oli 10. marraskuuta 2000.


title: Four Sticks

text: Kappaleen nimi juontuu siitä, että kappaleessa soitetaan rumpuja neljällä kapulalla. Kappale alkaa kitarariffillä. Kertosäkeessä soitetaan akustista kitaraa.


title: Fernando Meirelles

text: Fernando Meirelles (s. 9. marraskuuta 1955 São Paulo) on brasilialainen elokuvaohjaaja, jonka töitä ovat "Jumalan kaupunki" (2002) ja "Uskollinen puutarhuri" (2005).


title: Fernando Meirelles

text: Meirelles oli vuonna 2004 ehdolla Oscar-palkinnon ja vuonna 2006 Golden Globen saajaksi.


title: Fernando Meirelles

text: Vuonna 2008 sai ensi-iltansa Meirellesin ohjaama José Saramagon romaaniin "Kertomus sokeudesta" perustuva "Blindness".


Yleisurheilun sisäratojen Euroopan-mestaruuskilpailut ovat Euroopan yleisurheiluliiton (EAA) järjestämät yleisurheilun hallimestaruuskilpailut eurooppalaisille urheilijoille. Ne pidettiin ensimmäisen kerran vuonna 1970, mutta jo vuosina 1966–1969 oli järjestetty Euroopan sisäratakilpailut, jotka voidaan lukea epävirallisiksi EM-kilpailuiksi. Kilpailut pidettiin vuosittain vuoteen 1990 saakka ja sen jälkeen parillisina vuosina, kunnes vuoden 2002 jälkeen siirryttiin parittomiin vuosiin vuodesta 2005 alkaen.


title: Vladimir Vohmjanin

text: Vladimir Vohmjanin (, s. 27. tammikuuta 1962) on kazakstanilainen ampuja. Hän on saavuttanut olympiapronssia 25 metrin olympiapistoolista Itsenäisten valtioiden yhteisön ja Georgian muodostaman yhdistyneen joukkueen edustajana Barcelonassa 1992 sekä Kazakstanin edustajana Atlantassa 1996.


title: Vladimir Vohmjanin

text: Vohmjanin edustaa Alma-Atan Dynamoa.


title: The Lord of the Rings: The Return of the King (videopeli)

text: The Lord of the Rings: The Return of the King on EA Redwood Shoresin kehittämä ja Electronic Artsin julkaisema


text: Pelin yksinpelikampanjassa on tarkoituksena pelata ensin Gandalfina js tuhota uruk-hai joka piirittää Helmin syvännettä. Pelin edetessä voi pelaaja valita polkunsa, jonka ensin kulkee. Pelaaja voi valita Frodon ja Samin polun, Gandalfin polun tai Aragornin, Legolasin ja Gimlin yhteisen polun.


text: Frodon ja Samin polku alkaa Osgiliathista, kun he saavat Faramirilta luvan paeta Minas Tirithia suojaavasta asemasta. Frodo ja Sam kulkevat läpi taistelun, ja joutuvat kohtaamaan monta vihollista. Frodo ja Sam menevät seuraavaksi Lukitarin luolaan ja sieltä Cirith Ungoliin.


text: Gandalfin polku alkaa Helmin syvänteen taistelun jälkeen suoraan, kun hän ajaa takaa uruk-haita kohti Rautapihaa. Entit ovat tuhoamassa paikkaa, ja Gandalfin täytyy auttaa enttejä. Rautapihan jälkeen Gandalf joutuu Minas Tirithin taisteluun Mordorin örkkejä vastaan. Kentälle on jatko-osa, Minas Tirithin sisäpiha. Sisäpihassa Gandalfin täytyy auttaa monta sata naista ja lasta sisälle suojiin, ja suojella heitä vihamielisiltä örkeiltä. Kenttään kuuluu örkkien lisäksi Mordorin peikkoja. Sen jälkeen Gandalf kohtaa Aragornin, Legolasin ja Gimlin, ja he menevät taistelemaan viimeisessä taistelussa Mustalle Portille Mordorin joukkoja vastaan.


text: Aragornin, Legolasin ja Gimlin polku Kuolleiden Valtakunnasta. Kentässä heidän täytyy saada kuolleiden johtaja ja hänen sotilaansa mukaan Minas Tirithin taisteluun. Elokuvasta poiketen pelissä johtajaa vastaan täytyy taistella. Seuraava kenttä on Eteläportti. Aragorn, Legolas ja Gimli yrittävät päästä Pelennorin kentille Eteläportin kautta, mutta örkkien väijytys saartaa heidät. Pelennorin kentillä pelaajan täytyy tuhota olifantteja, ja idästä tulleita itäläisiä sekä örkkejä, ja puolustaa Éowynia ja Merriä nazgûlilta. Sen jälkeen Aragorn, Legolas ja Gimli tapaavat Gandalfin, ja he menevät taistelemaan viimeisessä taistelussa Mustalle Portille Mordoria vastaan.


text: Kun kaikki kolme polkua on käyty, peli siirtyy viimeiseen kenttään, Tuomiovuoreen. Frodon ja Samin täytyy taistella Klonkkua vastaan.


text:
Pelin päätyttyä paljastuu huijauskoodeja, uusi salainen bonustaso sekä paljon haastatteluja ja making of -dokumentteja. Peliin avautuu vielä toinen bonustaso jos pelaaja tekee valitut tehtävät.
Virallinen kotisivu (englanniksi)


title: Willen Dick

text: Wilhelm Josef ”Willen” Dick, myös ”Willi” tai ”Willy” (10. syyskuuta 1897 Vejprty, Itävalta-Unkari – 1980 Wermelskirchen, Länsi-Saksa) oli tšekkoslovakialainen mäkihyppääjä, joka kilpaili 1920-luvulla.


title: Willen Dick

text: Dick voitti kaksi mitalia hiihdon maailmanmestaruuskilpailujen mäkihypyssä: kultaa vuonna 1925 ja hopeaa vuonna 1927. Vuoden 1926 maailmanmestaruuskilpailuissa hän edusti Saksaa nimellä Wilhelm Dick.


title: Bertil Carlsson

text: Bertil Carlsson (1903–1953) oli ruotsalainen mäkihyppääjä, joka kilpaili 1920-luvulla. Hän voitti pronssia vuoden 1927 hiihdon maailmanmestaruuskilpailuissa Cortina d'Ampezzossa.


title: Sigmund Ruud

text: Sigmund Ruud (30. joulukuuta 1907 Kongsberg – 7. huhtikuuta 1994 Oslo, Norja) oli norjalainen mäkihyppääjä.


title: Sigmund Ruud

text: Hän hallitsi yhdessä veljiensä Birgerin ja Asbjørnin kanssa mäkihyppyä 1920- ja 1930 -luvuilla. Vuoden 1928 talviolympialaisissa St. Moritzissa hän voitti hopeaa mäkihypyssä. Seuraavana vuonna järjestetyissä hiihdon maailmanmestaruuskilpailuissa hän voitti mäkihypyssä kultaa ja vuonna 1930 pronssia. Hän osallistui myös Holmenkollenilla järjestettyihin kilpailuihin sekä vuoden 1932 talviolympialaisiin, joissa sijoittui seitsemänneksi. Hän kilpaili myös ensimmäistä kertaa olympialajina olleessa alppihiihdossa vuoden 1936 talviolympialaisissa


title: Sigmund Ruud

text: Sigmund Ruudia ja Jacob Tullin Thamsia pidetään mäkihypyn Kongsberger-tekniikkana tunnetun hyppytyylin kehittäjinä. Tyylissä ylävartaloa taivutetaan lantiosta ja kädet viedään eteen. Tekniikan avulla hyppyjen pituudet kasvoivat huomattavasti.


title: Sigmund Ruud

text: Ansioistaan mäkihyppääjänä Ruudille myönnettiin Holmenkollen-mitali vuonna 1949.


title: Lauri Kettunen

text: Lauri Einari Kettunen (10. syyskuuta 1885 Joroinen – 26. helmikuuta 1963 Helsinki t. laivassa Tukholman ja Helsingin välillä) oli merkittävä suomen kielen murteiden ja itämerensuomalaisten kielten tutkija. Kettunen toimi professorina Tarton ja Helsingin yliopistoissa.


title: Lauri Kettunen

text: Kettunen syntyi maanviljelijän poikana Joroisissa. Hän valmistui ylioppilaaksi Kuopion suomalaisesta yhteiskoulusta vuonna 1905, minkä jälkeen hän ryhtyi opiskelemaan Helsingin yliopistossa suomea ja sen sukukieliä. Tuolloin Kettusta opetti muun muassa tunnettu fennisti, professori E. N. Setälä.


title: Lauri Kettunen

text: Kolme vuotta opiskeltuaan Kettunen suoritti vuonna 1908 kandidaatintutkinnon pääaineenaan suomen kieli ja kirjallisuus. Lisensiaatiksi hän tuli vuonna 1912 ja väitteli tohtoriksi vuotta myöhemmin.


title: Lauri Kettunen

text: Kettusesta tuli Helsingin yliopiston suomen kielen dosentti vuonna 1914. Sittemmin hän toimi Tarton yliopiston itämerensuomalaisten kielten professorina vuosina 1920–1925. Tämän jälkeen Kettunen työskenteli Helsingin yliopiston suomalaisen filologian vt. apulaisena. Vuonna 1929 Kettunen nimitettiin Helsingin yliopiston itämerensuomalaisten kielten ylimääräiseksi professoriksi, jota virkaa hän hoiti vuoteen 1938 asti. Virka muutettiin vuoden 1939 alusta viron ja sen lähisukukielten varsinaiseksi professuuriksi. Tästä virastaan Kettunen jäi eläkkeelle vuonna 1953. Virkavapaiden avulla hän toimi myös yliopisto-opettajana Budapestissa Eötvös-Collegiumissa vuosina 1935–1937 ja 1941–1944.


title: Lauri Kettunen

text: Kettunen osallistui aktiivisesti Kotikielen Seuran, Suomalais-ugrilaisen Seuran ja Suomalaisen Kirjallisuuden Seuran toimintaan. Vuonna 1959 Kettunen sai Suomalaisen Tiedeakatemian kunniapalkinnon (500 000 markkaa) tunnustukseksi ansioistaan itämerensuomalaisten kielten tutkijana.


title: Lauri Kettunen

text: Kettusella oli usein voimakkaita näkemyksiä ja hän kiisteli moneen otteeseen Lauri Hakulisen kanssa muun muassa kielen historiasta. Useammassa kuin yhdessä kiistakysymyksessä on vasta myöhempi tutkimus kyennyt osoittamaan ”rabulisti Kettusen” näkemyksen oikeaksi. Kielenhuollossa Kettunen edusti usein vapaamielisempää kantaa kuin Hakulinen ja E. A. Saarimaa, jonka oppaan "Hyvää ja huonoa suomea" eräänlaiseksi vastapainoksi Kettunen kirjoitti oman opaskirjansa "Hyvää vapaata suomea".


title: Lauri Kettunen

text: Suomalaisten sukulaiskansojen kulttuuri ja sen edistäminen oli Lauri Kettuselle sydämenasia. Uransa aikana Kettunen matkusteli runsaasti itämerensuomalaisia kieliä puhuvien kansojen parissa kielinäytteitä keräten. Kettunen vieraili matkoillaan virolaisten, vatjalaisten, vepsäläisten, liiviläisten ja karjalaisten luona sekä myös Ruotsissa Vermlannin metsäsuomalaisten luona.


title: Lauri Kettunen

text:
Lauri Kettunen kiersi ympäri Suomea 1920-luvun lopulla sekä 1930-luvulla tutkien suomen kielen murre-eroja ja siten kartoittaen murrealueita. Urakka oli valtava, sillä hänen tavoitteenaan oli vierailla lähes jokaisessa pitäjässä. Kettunen haastatteli ihmisiä paitsi heidän kotonaan, myös esimerkiksi kunnalliskodeissa ja vankiloissa. Matkoillaan Kettunen liikkui polkupyörällä, suksilla, moottoripyörällä ja myöhemmin autolla.
Tutkimustyön tuloksena oli "Murrekartasto", joka sisältää 213 tärkeimpien murreilmiöiden levinneisyyttä osoittavaa karttaa. Myöhemmät supistetut painokset sisältävät 64 karttaa.


title: Lauri Kettunen

text: Lauri Kettusella ja hänen vaimollaan Hiljalla oli kolme lasta, joista tosin kaksi menehtyi jo nuorena.


title: Lauri Kettunen

text: Tieteellisen uransa vastapainoksi Lauri Kettunen harrasti kaunokirjallisuutta. Hän kirjoitti proosaa, runoutta ja näytelmiä. Osa Kettusen kaunokirjallisesta tuotannosta julkaistiin salanimellä Toivo Hovi. Kettunen käänsi suomeksi virolaisen Bernard Kangron runoja ja kirjoitti itse viroksi runokokoelman "Südame sillad" (1960). Hän oli myös teosofian kannattaja.


title: Alain Giresse

text: Alain Giresse (s. 2. elokuuta 1952) on ranskalainen jalkapallovalmentaja ja entinen keskikenttäpelaaja. Maaliskuusta 2015 lähtien hän on toiminut Malin jalkapallomaajoukkueen päävalmentajana.


title: Alain Giresse

text: Elokuussa 2012 Giresse lyötiin Ranskan kunnialegioonan ritariksi.


title: Alain Giresse

text: Pienikokoinen Giresse edusti FC Girondins de Bordeaux'n joukkuetta 16 vuoden ajan ja pelasi joukkueessa kaikkiaan 519 liigaottelua ja teki niissä 158 maalia, mikä on joukkueen kaikkien aikojen ennätys. Giresse kuului Aimé Jacquet'n valmentaman 1980-luvun menestysjoukkueen avainmiehiin ja oli juhlimassa Ranskan mestaruutta 1984 ja 1985. Eurokentillä Giresse eteni Bordeaux'n kanssa Euroopan Cupin välieriin 1984–85, mutta joutui taipumaan Juventukselle yhteismaalein 3–2.


title: Alain Giresse

text: 1986 Giresse siirtyi Girondins de Bordeaux'sta Olympique de Marseilleen, jossa pelasi kaksi kautta lopettaen kauteen 1987–88.


title: Alain Giresse

text: Giresse lukeutui myös Ranskan maajoukkueen runkopelaajiin. Hän oli mukana Ranskan joukkueessa vuosien 1982 ja 1986 MM-kisoissa. Edellisissä hän oli Ranskan paras maalintekijä tehtyään jatkolohkossa kaksi maalia Pohjois-Irlantia vastaan ja välierässä yhden maalin Saksaa vastaan. Jälkimmäisissä kisoissa hän sai MM-pronssia.


title: Alain Giresse

text: Giresse oli tärkeä pelaaja myös Ranskan voittaessa Euroopan mestaruuden 1984. Noissa kisoissa hän teki yhden maalin, alkulohkossa Belgiaa vastaan. Maajoukkueessa hän pelasi kaikkiaan 47 ottelua ja teki kuusi maalia. Viimeisen maaottelunsa Giresse pelasi MM-kisojen välierissä Saksaa vastaan heinäkuussa 1986.Giressen valmennusura on toistaiseksi jäänyt menestyksekkään peliuran varjoon. Hän on luotsannut Toulouse FC:tä kahteen otteeseen. Marraskuussa 1995 hän korvasi erotetun Rolland Courbis'n toimien tehtävissä kesään 1998 saakka, kunnes siirtyi Paris Saint-Germainin päävalmentajaksi. Vaikka Giresse avasi uransa PSG:ssä Trophée des Championsin voitolla, ura PSG:ssä jäi. Kohtalokkaaksi Giresselle jäi tappio Cup-voittajien Cupissa israelilaiselle Maccabi Haifalle ja lokakuussa portugalilainen Artur Jorge korvasi Giressen.


title: Alain Giresse

text: Tammikuussa 1999 Giresse palasi Toulouse FC:hen, kun Guy Lacombe sai potkut seurasta. Toinen rupeama seurassa päättyi lokakuussa 2000 potkuihin.


title: Alain Giresse

text: 2001–2003 Giresse luotsasi marokkolaista FAR Rabatia ja pääsi 2003 juhlimaan Marokon Cupin voittoa.


title: Alain Giresse

text: 2004–2005 Giresse kokeili siipiään Georgian jalkapallomaajoukkueen päävalmentajana, mutta pesti ei ottanut sujuakseen. Maaliskuusta 2006 lähtien Giresse on luotsannut Gabonin jalkapallomaajoukkuetta, muttei onnistunut johdattamaan joukkuetta Afrikan mestaruuskilpailuihin 2008. Hän kuitenkin jatkoi Gabonin päävalmentajana, mutta paikka MM-kisoissa 2010 jäi myös haaveeksi. Hänen ensimmäinen arvokisasaavutuksensa Gabonissa oli selviytyminen Afrikan mestaruuskisoihin 2010. Gabon aloittikin turnauksen hyvin voitettuuaan Kamerunin 0–1 , mutta päätöskierroksen dramaattinen 1–2 tappio Sambialle tiesi Gabonin putoamista jatkosta. Giressen sopimus päättyi Afrikan mestaruuskisojen jälkeen, eikä ranskalainen jatka enää tehtävissään. Helmikuun alussa hän ilmoitti olevansa kiinnostunut Ranskan maajoukkueen päävalmentajuudesta.


title: Alain Giresse

text: Huhtikuussa 2010 Malin jalkapalloliitto ilmoitti palkanneensa Giressen uudeksi maajoukkueensa päävalmentajaksi. Giressen johdolla Mali eteni Afrikan mestaruuskisojen 2012 pronssiotteluun. Kolme edellistä pronssiotteluaan hävinnyt Mali onnistui Giressen johdolla vihdoin päättämään kehnon mitalipelimenestyksensä ja 2-0 voitto Ghanasta toi Malille maan historian ensimmäiset mestaruusmitalit 40 vuoteen. Toukokuun alkupuolella 2012 Giresse ilmoitti, ettei jatka toukokuun lopussa päättyvää sopimustaan Malin liiton kanssa.


title: Alain Giresse

text: Tammikuussa 2013 Giresse allekirjoitti kaksivuotisen sopimuksen Senegalin maajoukkueen kanssa. Giresse luotsasi Senegalin Afrikan mestaruuskilpailuihin 2015. Joukkue joutui tiukkaan lohkoon Ghanan, Algerian ja Etelä-Afrikan kanssa. Avausottelussa Senegal kukisti Ghanan 1–2, mutta tasapeli Etelä-Afrikkaa vastaan ja tappio Algerialle pudottivat joukkueen jatkopeleistä. Turnauksen jälkeen Giresse sai potkut tehtävästään.


title: Alain Giresse

text: Maaliskuussa 2015 Giresse palasi Malin jalkapallomaajoukkueen peräsimeen.


title: Bibiana Fernández

text: Bibiana Manuela Fernández Chica (s. 13. helmikuuta 1954 Tanger, nyk. Marokko) on espanjalainen näyttelijä, juontaja ja laulaja. 1990-luvun lopulle asti hän käytti taiteilijanimeä Bibí Andersen.


title: Bibiana Fernández

text: Fernández on yksi harvoista transsukupuolisista näyttelijöistä. Hän syntyi poikana ja sai nimen Manuel, mutta kävi myöhemmin läpi sukupuolenkorjausprosessin. Lapsuutensa ja nuoruutensa hän vietti Málagassa, josta hän muutti Barcelonaan toteuttaakseen unelmansa ryhtyä esiintyväksi taiteilijaksi. Barcelonassa Fernández esiintyi useissa vaudevilleissä ennen ensiesiintymistään valkokankaalla transsukupuolisuutta käsittelevässä Vicente Arandan elokuvassa "Cambio de sexo" (1977), jossa näytteli myös nuori Victoria Abril. Elokuvan menestyksen myötä hän nousi nopeasti kuuluisuudeksi Espanjassa.


title: Bibiana Fernández

text: Vuonna 1980 Fernández levytti albumin "Bibí Andersen", jolta ilmestyi singlenä kappaleet ”Call Me Lady Champagne”, ”Sálvame”, ”I Wanna Be Loved by You” ja ”Canto”. Samalla hän vieraili erinäisissä televisio-ohjelmissa ja jatkoi esiintymistä teatterissa. Fernández on toiminut 1980-luvun alusta lähtien myös televisiojuontajana. Suurta suosiota sai musiikkiohjelma "Sábado noche" (1988–1989), jossa katsojia miellytti erityisesti Fernándezin ja hänen juontajaparinsa Carlos Herreran luonnollinen esiintyminen ja keskinäinen kemia.


title: Bibiana Fernández

text: Vuonna 1984 Fernández esiintyi Manuel Gutiérrez Aragónin draamassa "La noche más hermosa", jonka pääosissa olivat Victoria Abril ja José Sacristán, ja vuonna 1985 Fernando Trueban komediassa "Sé infiel y no mires con quién" muun muassa Ana Belénin, Carmen Mauran ja Antonio Resinesin rinnalla. Vuonna 1985 hän oli mukana myös Pedro Almodóvarin televisioelokuvassa "Tráiler para amantes de lo prohibido", josta alkoi 1990-luvulle ulottunut elokuvat "Matador", "Intohimon laki", "Korkeat korot" ja "Kika" kattanut yhteistyö ohjaajan kanssa.


title: Bibiana Fernández

text: Sittemmin Fernández on esiintynyt muutamissa elokuvissa ja vieraillut televisiosarjoissa. Hän on ollut myös suosittu vieras erilaisissa keskustelu- ja visailuohjelmissa. Hänen edellinen elokuvansa "Rojo sangre" on vuodelta 2004.


title: Seppo Linnaluoto

text: Seppo Samuli Linnaluoto (s. 15. toukokuuta 1948 Helsinki) on suomalainen tähtitieteilijä, opettaja ja suomalaisen Tähtitieteellisen yhdistyksen Ursan entinen toiminnanjohtaja. Linnaluoto on Kirkkonummen Komeetta -yhdistyksen sihteeri ja on toimittanut Yleisradion teksti-TV:lle Taivaankansi-sivua (897). Linnaluoto on asunut Kirkkonummen Masalassa vuodesta 1979.


title: Seppo Linnaluoto

text: Linnaluoto syntyi Helsingissä vuonna 1948. Hän valmistui ylioppilaaksi Munkkivuoren yhteiskoulusta vuonna 1967, minkä jälkeen hän jatkoi opintojaan Helsingin yliopiston Tähtitieteen laitoksella. Linnaluoto valmistui filosofian kandidaatiksi vuonna 1980. Hän työskenteli vuosina 1972–89 Helsingin yliopistossa muun muassa observaattorina, assistenttina, laboratorioinsinöörinä ja tuntiopettajana. Ursa myönsi Linnaluodolle vuonna 2004 Stella Arcti -palkinnon pitkäaikaisesta kansanvalistustyöstä ja harrastuksen edistämisestä Ursan ja Kirkkonummen Komeetan parissa.


title: Seppo Linnaluoto

text: Linnaluoto on julkaissut 11 tieteellistä julkaisua, joista suurin osa on julkaistu 1980-luvulla, jolloin hän vieraili yhdeksän kertaa Krimin astrofysikaalisessa observatoriossa havaitsemassa tähtien valon polarisaatiota.


title: Seppo Linnaluoto

text: Vuonna 2008 hän oli ehdolla Kirkkonummen kunnanvaltuustoon Vasemmistoliiton ehdokkaana saaden 35 ääntä, muttei tullut valituksi. Vuoden 2011 eduskuntavaaleissa hän sai 158 ääntä.


title: Kevin Ratcliffe

text: Kevin Ratcliffe (s. 12. marraskuuta 1960 Mancot, Wales) on walesilainen entinen jalkapalloilija. Ratcliffe oli Evertonin keskuspuolustaja lähes koko 1980-luvun. Ratcliffe oli Evertonin oma kasvatti ja toimi joukkueen kapteenina 23-vuotiaasta alkaen, ja jo vuodesta 1984 myös Walesin jalkapallomaajoukkueen kapteenina. Evertonin toistaiseksi viimeisin suuri menestysjakso osui Ratcliffen aikaan, sillä seura voitti hänen johdollaan Englannin cupin vuonna 1984, Englannin liigan vuosina 1985 ja 1987 sekä Euroopan cupvoittajien cupin vuonna 1985. Hän on siten Evertonin kaikkien aikojen menestyksekkäin kapteeni.


title: Kevin Ratcliffe

text: Ratcliffe edusti Walesia 59 A-maaottelussa vuosina 1981–1993 muttei pelannut koskaan jalkapallon arvokisoissa, vaikka hänen johtamaansa maajoukkueeseen kuului useita aikansa suurpelaajia, kuten Neville Southall, Mark Hughes ja Ian Rush.


title: Kevin Ratcliffe

text: Ratcliffen auktoriteetti kentällä perustui kovaan pelitapaan. Keskuspuolustajaksi suhteellisen lyhyenä (5'11", n. 180,5 cm) hän ei taistellut ensisijaisesti korkeista keskityspalloista, vaan luotti parhaimmillaan häikäisevään nopeuteensa ja vahvaan taklauspeliin. Pidemmät loukkaantumisjaksot 1980-luvun loppupuolella heikensivät tyypilliseen tapaan hänen nopeuttaan, mistä käytännössä seurasi vähitellen putoaminen huipputasolta. Ratcliffe pelasi Evertonissa eri kilpailuissa yli 500 ottelua (359 liigaottelua), joissa hän teki kaksi maalia. Ironisesti toinen näistä maaleista oli löysä kaukolaukaus paikallisvastustaja Liverpoolia vastaan vuonna 1986. Evertonista lähdettyään Ratcliffe edusti vielä skotlantilaista Dundeeta sekä Englannin liigan Cardiffia, Derbya sekä Chester Cityä. Peliuransa jälkeen hän on toiminut Chester Cityn ja Shrewsbury Townin managerina. Ratcliffe työskentelee nykyisin BBC Walesin urheilutoimituksessa.


title: Tuhkavarpunen

text: Tuhkavarpunen ("Passer griseus") on tavallinen afrikkalainen varpunen.


title: Tuhkavarpunen

text: Aikuisella linnulla on vaaleanharmaa pää, jossa on valkoinen viiksijuova, vaaleanruskea selkä, vaalea alapuoli ja tummalla siivellä on valkoinen hartialaikku. Sukupuolet ovat samanvärisiä. Lajista tunnetaan 3 alalajia.


title: Tuhkavarpunen

text: Tuhkavarpunen elää Afrikassa Saharan eteläpuolella aina Sambiaan ja Angolaan saakka etelässä. Sen elinalueen koko on noin 10 miljoonaa neliökilometriä ja sen kanta on elinvoimainen.


title: Tuhkavarpunen

text: Avoimet savannit ja viljelysmaat sekä harvat metsät. Pesii myös kylissä ja kaupungeissa ja korvaa meikäläisen varpusen pääosassa Afrikkaa.


title: Tuhkavarpunen

text: Pesäkuppi sijaitsee puussa tai pensaassa tai jonkin toisen lajin vanhassa pesässä. Naaras munii 2-4 munaa.


title: Tuhkavarpunen

text: Pääravintona ovat siemenet ja vilja. Lisääntymisaikana syö myös hyönteisiä ja muita selkärangattomia, joilla se ruokkii myös poikasensa.


title: Sherlock Holmesin seikkailut (televisiosarja)

text: Sherlock Holmesin seikkailut (engl. "The Adventures of Sherlock Holmes") on nimitys joukolle brittiläisen televisioyhtiö Granadan vuosina 1984–1994 tuottamia Sherlock Holmes -televisiosarjoja. Varsinaisesti vain kahta ensimmäistä sarjaa esitettiin "Sherlock Holmesin seikkailut" -nimellä. Nimiroolia sarjassa esitti Jeremy Brett. "Seikkailut"-sarjoissa Holmesin ystävää ja kumppania, tohtori Watsonia esitti David Burke. Burke jätti sarjan viettääkseen enemmän aikaa perheensä parissa, ja myöhemmissä sarjoissa Watsonia esitti Edward Hardwicke. Suomessa sarjaa on esitetty Yle TV1-kanavalla vuosina 2010–2011.


text: Sarjan muokkasi televisiolle John Hawkesworth, joka myös käsikirjoitti useita jaksoja. Sarjaa tuotti aluksi Michael Cox, myöhemmin June Wyndham Davies. Granadan studioille Manchesteriin rakennettiin sarjaa varten täysikokoinen Baker Street -lavaste, josta tuli myöhemmin turistinähtävyys.


text: Brettin, Burken ja Hardwicken ohella sarjan vakionäyttelijöitä olivat Rosalie Williams, joka esitti rouva Hudsonia, sekä Colin Jeavons tarkastaja Lestradena. Lisäksi Eric Porter esitti Holmesin arkkivihollista, Professori Moriartya toisessa sarjassa, ja Charles Gray näytteli Holmesin veljeä, Mycroft Holmesia useissa jaksoissa. Jude Law esiintyi ennen kuuluisuuteen nousuaan palvelijana jaksossa "Seikkailu Shoscombe Old Placessa".


text: Kolmenkymmenenkuuden noin tunnin mittaisen ja viiden elokuvamittaisen jakson kokoiseksi kasvaneeksi televisiosarjaksi muokattiin yhteensä neljäkymmentäyksi Sir Arthur Conan Doylen kuudestakymmenestä Holmes-tarinasta. Sarja päättyi Brettin kuoltua sydänkohtaukseen vuonna 1995, joskin hänen kerrotaan jo sitä ennen päättäneen luopua Holmesin roolista, koska hän oli vaikeasti sairas sarjan viimeisiä jaksoja kuvattaessa.


text: Sarjaa on pidetty alkuperäistarinoille uskollisimpana filmatisointina, mutta joitain muutoksia juonikuvioihin ja hahmoihin tehtiin varsinkin sarjan loppupuolella. Yksi suurista muutoksista oli "Paholaisen jalka" -jaksossa tapahtunut Holmesin luopuminen kokaiinista, mikä tehtiin Doylen lapsenlapsen hyväksynnällä sen jälkeen kun kävi ilmi, että sarjalla oli paljon lapsikatsojia. Muutoksista huolimatta sarjaa on pidetty arvossa nimiosan näyttelijän, Doylen näkemystä vastaavan Watson-hahmon, tuotannon yleisen laadun sekä yksityiskohdiltaan tarkan ajankuvauksen takia.


text: Sarjaa esitettiin Yhdistyneen kuningaskunnan lisäksi muuallakin, ja se keräsi suosiota varsinkin Yhdysvalloissa. Myöhemmät sarjat saivat myös rahoitusta Bostonin yleisradioyhtiö WGBH:lta. Yhdistyneessä kuningaskunnassa sarjaa on uusittu lukuisia kertoja sen emoyhtiön kanavilla, ja sarjaa myytiin jopa kilpailevalle BBC Two -kanavalle.


text: Vaikka sarjat nimettiin Doylen novellikokoelmien mukaan, ne eivät kaikilta osin noudata tarinoiden jakautumista kirjoissa.


text: Vuosina 1988–1989 Brett ja Hardwicke esiintyivät West End -teatterin kaksiroolisessa näytelmässä "The Secret of Sherlock Holmes", jonka televisiosarjan käsikirjoittaja Jeremy Paul oli kirjoittanut nimenomaan heitä varten. Vuonna 1992 kaksikko esiintyi myös lyhyessä jaksossa osana "The Four Oaks Mystery" -sarjaa, jossa ITV-televisioyhtiön neljän eri sarjan etsivät työskentelivät saman tapauksen kimpussa.


title: Kirjallisuusterapia

text: Kirjallisuusterapia eli sanataideterapia on ekspressiivisiin taideterapioihin eli itseilmaisuun perustuviin terapioihin kuuluva terapiamuoto, jossa käytetään valmista kirjallista aineistoa tai itse tuotettua tekstiä. Kirjallisuusterapiaa harjoitetaan yleensä ohjatuissa ryhmissä ja myös yksityisterapiassa, jossa sitä käytetään psykoterapian lisänä. Terapeuttisuus ryhmässä perustuu läsnäolijoiden väliseen vuorovaikutukseen, jossa jäsenten kirjoituksista annettu ja saatu palaute on keskeistä. Kirjallisuusterapiassa ei kiinnitetä huomiota kielellisiin eikä kirjallisen ilmaisun ongelmiin.


title: Kirjallisuusterapia

text: Työskentelyn pohjaksi voidaan käyttää kirjoja, lehtiä, äänitteitä, valokuvia, videoita tai elokuvia.


title: Kirjallisuusterapia

text: Laajasti katsoen päiväkirjan kirjoittaminen on myös kirjallisuusterapiaa. Ryhmissä voidaan käyttää ohjattua eli strukturoitua päiväkirjan kirjoittamista. Nykyään internet mahdollistaa myös vuorovaikutuksellisen päiväkirjan kirjoittamisen esimerkiksi blogien muodossa.


title: Kirjallisuusterapia

text: Sanan parantava voima on tunnettu ihmiskunnan historiassa kaikissa kulttuureissa niin kauan kuin ihminen on ilmaissut itseään sanallisesti.


title: Kirjallisuusterapia

text: Nykyaikaisen kirjallisuusterapian juuret ovat Yhdysvalloissa. Ensimmäisen maailmansodan sotaveteraaneille järjestettiin lukemista ja toimintaa alettiin kutsua "biblioterapiaksi (bibliotherapy"). Myöhemmin yleistyi nimitys ""runoterapia (poetry therapy"), jonka merkitys on laajempi kuin pelkkä runojen lukeminen.


title: Kirjallisuusterapia

text: Ensimmäiset alan julkaisut ovat ilmestyneet Yhdysvalloissa 1920-luvulla. Farmaseutti, asianajaja ja runoilija Eli Greifer avasi 1930-luvulla New Yorkissa "Parantavan runon gallerian". Vuonna 1959 Eli Greifer ja psykiatri Jack J. Leedy alkoivat pitää runoterapiaryhmää yhdysvaltalaisessa psykiatrian klinikassa. Jack J. Leedy perusti vuonna 1969 runoterapiayhdistyksen.


title: Kirjallisuusterapia

text: Suomessa kirjallisuusterapiaa on harjoitettu aluksi runoterapian muodossa kliinisellä puolella mielenterveyspotilaiden hoidon yhteydessä. Toiminta on alkanut 1970-luvulla. Vähitellen kirjallisuus- ja kirjoittamisterapian käyttö levisi muillekin alueille, kuten oppilaitoksiin ja kirjastoihin.


title: Kirjallisuusterapia

text: Vuonna 1981 perustettiin ensimmäisenä alan eurooppalaisena yhdistyksenä Suomen Kirjallisuusterapiayhdistys ry - Föreningen för Biblioterapi i Finland. Yhdistys julkaisee kaksi kertaa vuodessa ilmestyvää Kirjallisuusterapia-lehteä.


title: Kirjallisuusterapia

text: Kirjallisuusterapialla ei ole yhtä ainoata taustateoriaa. Kirjallisuusterapiassa voidaan soveltaa useita eri taustateorioita. Tärkeimmät kirjallisuusterapian psykologisista taustateorioista ovat psykoanalyyttinen teoria sekä Gestalt-teoria ja Gestalt-terapia. Muita käyttökelpoisia teorioita ovat jungilainen ja adlerilainen teoria. Nykyään kirjallisuus- ja kirjoittamisterapiaa on ajateltu myös refleksiivisyyden näkökulmasta.


title: Kirjallisuusterapia

text: Psykoanalyysin oppi-isä Sigmund Freud ei pitänyt runoutta terapiana. Freudin mielestä taiteen tekemisen taustalla on usein neuroosi (Mazza, 2003,9). Kuitenkin Freudin psykoanalyyttisellä teorialla on yhteys kirjallisuusterapiaan, sillä kummassakin käytetään hyväksi esitietoista ja tiedostamatonta materiaalia. Sekä psykoanalyysissa että kirjallisuusterapiassa on tarkoituksena tutkia tunteita ja käyttää sanoja tunteiden ilmaisuun. Symboleilla on suuri merkitys sekä psykoanalyysissa että kirjallisuusterapiassa.(Mazza 2003,9)


title: Kirjallisuusterapia

text: Gestalt-teoria ja -terapia ovat useiden taideterapiamuotojen taustalla. Gestalt-terapia pohjautuu fenomenologia-nimiseen filosofiseen suuntaukseen sekä eksistentiaalipsykologiaan. Fenomenologiassa korostetaan välitöntä kokemusta. Tarkoituksena on ymmärtää ja kuvata kokemusta sanallisesti tulkitsemista välttäen.


title: Kirjallisuusterapia

text: Sveitsiläisellä psykiatrilla C.G. Jungilla oli erilainen näkemys kuin Freudilla runouden merkityksestä. Jung korosti runon merkitystä ja sanomaa. Jungin mielestä symboleilla on paljastava merkitys eikä runon psykologinen analyysi ole tärkeää.(Mazza, 2003,9)


title: Kirjallisuusterapia

text: Itävaltalaisen psykoanalyytikon Alfred Adlerin mukaan ihmiset luovat ihmissuhteensa symbolien ja kielen kautta. Adlerin mukaan ihmisiä motivoivat enemmän tulevaisuuden odotukset kuin menneet kokemukset. Ihmiset kehittävät elämästään "tarinoita" ja "kuvitelmia", jotka saattavat olla hyödyllisiä, vaikka ne on hylättävä realiteettien niin vaatiessa.(Mazza 2003,10)


title: Kirjallisuusterapia

text: Kirjallisuus- ja kirjoittamisterapiaa voidaan tarkastella myös refleksiivisyyden kautta. Kirjallisuusterapeuttiseen prosessiin osallistujat reflektoivat tunteitaan ja ajatuksiaan eli niin sanotusti "katsovat peiliin". Refleksiivisyys tarkoittaa vielä syvällisempää prosessia, jossa osallistuja pohtii minuuttaan ja sitä, mitkä henkilökohtaiset taustatekijät ovat vaikuttamassa siihen, mitä hän ajattelee ja tuntee.


title: Kirjallisuusterapia

text: Kirjallisuus- ja kirjoittamisterapiaa voidaan käyttää kliinisessä työssä terveydenhuollossa sekä mielenterveystyössä. Erityisesti ennalta ehkäisevässä mielenterveystyössä voidaan myös käyttää kirjallisuusterapiaa.


title: Kirjallisuusterapia

text: Erilaisten ryhmien kuntoutuksessa, kuten päihderiippuvien kuntoutuksessa voidaan käyttää kirjallisuusterapiaa. Eräs esimerkki erityisryhmistä, jotka hyötyvät kirjallisuusterapiasta, on kielihäiriöiset lapset. Kirjallisuus- ja kirjoittamisterapia soveltuu käytettäväksi kaikissa ikäryhmissä.Esimerkkeinä mainittakoon lapset ja nuoret kouluissa, aikuiset kasvuryhmissä sekä vanhukset vanhainkodeissa ja hoitolaitoksissa. Kirjallisuusterapeuttisiin kasvuryhmiin voi osallistua kuka tahansa, joka haluaa lisätä itsetuntemustaan sekä oppia tiedostamaan tunteensa ja vaikuttimensa.


title: Kirjallisuusterapia

text: Kirjallisuusterapiaryhmässä tapahtuva kirjoittaminen antaa mahdollisuuden tunteiden ilmaisuun. Kirjoittaminen auttaa myös jäsentämään kaoottisia ajatuksia. Kirjallisuus- ja kirjoittamisterapia auttaa ottamaan etäisyyttä hankaliin asioihin. Löytämällä uusia kielikuvia kirjoittaja voi saada oivalluksia.


title: Kirjallisuusterapia

text: Kirjallisuusterapeuttinen ryhmässä kirjoittaminen luo keskinäistä luottamusta ja yhteisyyden tunnetta. Luottamuksen ilmapiirissä ryhmän jäsenet uskaltavat jakaa salaisetkin muistonsa ja fantasiansa. Ryhmään osallistuja voi havaita, että muillakin saattaa olla samanlaisia ajatuksia ja fantasioita. Palaute ja ajatusten jakaminen ryhmän jäsenten kesken on sosiaalista vuorovaikutusta, joka luo yhteisyyden tunteen.


title: Kirjallisuusterapia

text: Kirjoittaminen herättää muistot. Kirjoittaminen ryhmässä auttaa ilmaisemaan tuskallisiakin muistoja hallittavissa olevassa muodossa. Ryhmän toisten jäsenten osoittama empatia on ryhmän jäsenyyden parhainta antia.


title: Kirjallisuusterapia

text: Hyvistä, positiivisista muistoista kirjoittaminen saa osallistujan huomaamaan, että hänellä on paljon hyviäkin muistoja. Tämä saa hänet luottamaan siihen, että hyviä muistoja voi olla vastaisuudessakin.


title: Kirjallisuusterapia

text: Kirjoittaminen ryhmässä auttaa kehittämän keskittymiskykyä ja ajantajua. Kirjallisuusterapiaryhmässä palautteen antaminen ja saaminen auttaa tiedostamaan itsensä suhteessa toisiin sekä myös välittömään ympäristöön. Muiden jäsenten antama tuki ja rohkaisu vahvistaa itsetuntoa.


title: Kirjallisuusterapia

text: Kirjallisuusterapian tavoite ei varsinaisesti ole kirjoitustaidon harjaannuttaminen. Kuitenkin palautteen saaminen kirjoituksista kehittää ilmaisutaitoa. Ryhmässä osallistuja voi löytää hänelle itselleen täysin uusia kirjoittamisen ja itseilmaisun tapoja.


title: Kirjallisuusterapia

text: Kirjallisuusterapiaryhmän työskentely voi olla käsiteltävien aihepiiriensä osalta monenlaista. Työskentelystä muodostuu vuorovaikutuksellinen prosessi. Prosessissa on kolme vaikuttavaa elementtiä: Työskentelyn pohjana oleva aihe, koulutettu ohjaaja sekä ryhmän jäsenet.


title: Kirjallisuusterapia

text: Perinteisessä lukemisterapiassa osallistujat lukevat itse tai heille luetaan valmiita tekstejä. Kirjoittamisterapiassa osallistujat kirjoittavat itse tekstejä. Kirjoittamisen ja keskustelun pohjana voi olla kirjallisuudesta valittu runo tai teksti. Runojen valinnan tekee joko ohjaaja tai ryhmän jäsenet itse. Kirjoittamisterapiassa kirjoittamisen aihe voidaan saada myös valokuvista, esineistä, filmeistä ja videoista.


title: Kirjallisuusterapia

text: Jos kyse on ensimmäistä kertaa kokoontuvasta ryhmästä, on lämmittely- ja tutustumisvaihe aluksi paikallaan. Tässä on monenlaisia mahdollisuuksia: kukin osallistuja voi valita itselleen mieluisan kuvan kuvakorttien joukosta tai muodostaa oman nimensä kirjaimista sanoja. Näistä keskustellaan yhdessä.


title: Kirjallisuusterapia

text: Kirjallisuusterapeuttisen ryhmäprosessin vaiheet voivat olla seuraavanlaisia:Kaiken kirjallisuusterapeuttisen toiminnan on noudatettava samoja eettisiä periaatteita, joihin psykoterapian ja psykologian ammattilaiset ovat sitoutuneet.


title: Jonathan Lethem

text: Jonathan Lethem (s. New York 1964) on yhdysvaltalainen kirjailija. Lethemin esikoisteos "Musiikkiuutisia", kovaksikeitetyn rikosromaanin tyylillä kirjoitettu tieteisromaani, oli ehdolla vuoden 1994 Nebula-palkinnon saajaksi ja voitti parhaan esikoiskirjan Locus-palkinnon. "Orpojen Brooklyn" voitti Yhdysvalloissa National Book Critics Circlen palkinnon vuoden 1999 parhaana romaanina ja Englannissa Kultainen tikari -palkinnon vuoden parhaana jännitysromaanina.


title: Jonathan Lethem

text: Lethemiltä on suomennettu romaanit "Musiikkiuutisia", "Orpojen Brooklyn" ja "Yksinäisyyden linnake" (2004). "Musiikkiuutisia" sai vuoden 2001 parhaalle suomennetulle science fiction -kirjalle myönnetyn Tähtivaeltaja-palkinnon.


title: Jonathan Lethem

text: Lethem on maininnut saaneensa vaikutteita muun muassa Lewis Carrollin, Raymond Chandlerin, Philip K. Dickin ja Franz Kafkan teksteistä.


title: V&S Group

text: V&S Group "(V&S Vin & Sprit AB)" on vuonna 1917 perustettu ruotsalainen yksi maailman suurimmista alkoholijuomien valmistajista. Se oli Ruotsin valtion omistuksessa kunnes yhtiö myytiin vuonna 2008 Pernod Ricard S.A.:lle.


title: V&S Group

text: Yrityksen tunnetuin tuotemerkki on Absolut Vodka. Muita tuotteita ovat muun muassa Level Vodka, Aalbrog-akvaviitit, Gammel Dansk Bitter Dram ja Minttu. Työntekijöitä yrityksessä on yli 2 100 ja myynti vuonna 2007 oli 10 313 miljoonaa kruunua.


title: Dimensions (Freedom Callin albumi)

text: Dimensions on power metal -yhtye Freedom Callin vuonna 2007 julkaistu viides studioalbumi.


title: Nicke Borg

text: Niklas Roger Borg ("Nicke Borg") (s. 3. huhtikuuta 1973 Nässjö) on ruotsalainen muusikko. Hän on ollut Backyard Babies -yhtyeen laulajana ja kitaristina vuodesta 1989 alkaen. Vuonna 2010 Backyard Babiesin jäätyä määräämättömän pituiselle tauolle hän aloitti sooloprojektin nimeltä Nicke Borg Homeland ja julkaisi EP:n "Chapter 1". Vuonna 2011 hän osallistui Melodifestivaleniin, Ruotsin euroviisukarsintaan, kappaleella ”Leaving Home”.


title: Emeryson

text: Emeryson oli brittiläisen Paul Emeryn perustama Formula 1 -talli, joka osallistui neljään (asiakastallit mukaan lukien kuuteen) osakilpailuun kausina ja .


title: Emeryson

text: Emery oli rakentelija, joka teki muiden autoista omia versioita. Tallin 56 ja 61 -autot perustuivat Connaught-tallin kalustoon. Kuitenkaan ainuttakaan MM-pistettä ei Emerysonin autoilla saavutettu, mutta Paul Emery oli takamoottoristen autojen edelläkävijä. Moottorit tallin autoissa olivat kaudella 1956 Altan ja 1962 Climaxin valmistamat. Tallin parhaaksi tulokseksi jäi Tony Settemberin ajama yhdestoista sija vuoden Britannian GP:ssä.


title: Emeryson

text: Scirocco osti Emerysonin kaluston vuonna 1962.


title: Robert Carlyle

text: Robert Carlyle (s. 14. huhtikuuta 1961 Maryhill, Glasgow, Skotlanti) on skotlantilainen näyttelijä, joka on uransa aikana esiintynyt sekä televisiossa että elokuvissa.


title: Robert Carlyle

text: Carlyle on valmistunut Royal Scottish Academy of Music and Drama -koulusta. Vuosina 1995–1998 hän näytteli pääosaa BBC:n rikossarjassa "Ylämaan kettu" ("Hamish Macbeth"). Valkokankaalla hän on esiintynyt muun muassa elokuvissa "Trainspotting" (1996), "Housut pois!" (1997), "Kun maailma ei riitä" (1999), "Eragon" (2006) ja "28 viikkoa myöhemmin" (2007). Vuonna 2003 Carlyle näytteli Adolf Hitleriä televisiosarjassa "".


title: Robert Carlyle

text: Carlylelle on myönnetty Brittiläisen imperiumin ritarikunnan neljänneksi korkea-arvoisin arvonimi Brittiläisen imperiumin upseeri, OBE.


title: Robert Carlyle

text: Carlyle on naimisissa maskeeraaja Anastasia Shirleyn kanssa, jonka hän tapasi "Fitz ratkaisee" -sarjan kuvauksissa. Pariskunnalla on kolme lasta.


title: Patrik Mennander

text: Patrik ”Pate” Mennander (s. 8. tammikuuta 1975 Juva) on suomalaisen industrial metal -yhtye Ruoskan päälaulaja. Aikaisemmin hän on esiintynyt Battleloressa, Natsipaskassa ja Redused to Ashissä. Muusikon uran lisäksi Mennander toimii lävistäjänä ja tatuoijana "His Masters Tattoo" -nimisessä liikkeessä Mikkelissä, Heinolassa, Imatralla ja Kotkassa. Hän on myös perustanut Savonlinnaan oman tatuointiliikkeen, Pate’s Tattoon.


title: Mario Vazquez

text: Mario Adrian Vazquez (s. 15. kesäkuuta 1977 Bronx, New York, Yhdysvallat) on yhdysvaltalainen R&B-laulaja, jonka sukujuuret ovat Puerto Ricossa. Hän nousi julkisuuteen kilpailtuaan "American Idol" -kykyjenetsintäohjelman neljännellä tuotantokaudella. Vazquez selviytyi kilpailussa aina finaaliin asti, muttei ottanut finaalipaikkaa vastaan vedoten henkilökohtaisiin syihin.


title: Mario Vazquez

text: Vazquezin toistaiseksi ainoa albumi, "Mario Vazquez", julkaistiin syyskuussa 2006. Melko kehnosti menestyneen albumin suurin hittikappale oli singlenäkin julkaistu "Gallery".


title: Alessandro Preziosi

text: Alessandro Preziosi (s. 19. huhtikuuta 1973 Napoli, Campania, Italia) on italialainen näyttelijä, joka on esiintynyt muun muassa televisiosarjan "Ihana Elisa" kreivi Fabrizio Ristorina. Preziosi on kasvanut lakimiesperheessä ja on itsekin kouluttautunut alalle. Ennen näyttelijänuraansa hän työskenteli pari vuotta lakimiehenä Avellinossa Italiassa. Näyttelijän työnsä ohella Preziosi on muusikko ja levyttänyt kaikkiaan kolme albumia.


title: Alessandro Preziosi

text: Preziosi tapasi Ihanan Elisan kuvauksissa vuonna 2003 näyttelijä Vittoria Puccinin. Hänellä on kaksi lasta, poika Andrea aiemmasta suhteestaan ja tytär Elena (s. 16.5.2006 Firenze) yhdessä Vittoria Puccinin kanssa.


title: Yleisurheilun sisäratojen Euroopan-mestaruuskilpailut 1989

text: Yleisurheilun sisäratojen Euroopan-mestaruuskilpailut järjestettiin vuonna 1989 Haagissa, Alankomaissa. Kisojen ajankohta oli 18.–19. helmikuuta.


title: Maxime Bossis

text: Maxime Bossis (s. 26. kesäkuuta 1955 Saint-André, Vendée, Ranska) on ranskalainen entinen jalkapalloilija. Pelipaikaltaan hän oli puolustaja. Bossis pelasi Ranskan maajoukkueessa yhteensä 76 ottelua, joissa hän teki yhden maalin. Maajoukkueesta hänet muistetaan vuoden 1982 MM-kisojen välieräottelusta Saksa–Ranska, jossa hän epäonnistui rangaistuspotkukilpailussa ja Ranska jäi ilman finaalipaikkaa. Vuonna 1984 hän kuului Euroopan-mestaruuden voittaneeseen joukkueeseen. Bossis piti vuosien 1985 ja 1992 välillä ennätystä maajoukkueotteluista Ranskan paidassa. Hänellä oli myös ennätys eniten pelattuja otteluita MM-kisoissa (15 kpl), mutta sittemmin Fabien Barthez on rikkonut kyseisen ennätyksen.


title: Maxime Bossis

text: Seurajoukkue tasolla Bossis edusti urallaan FC Nantesia ja Racing Club de Parisia. Nantesissa yhteensä yli kymmenen vuotta ja nelisensataa liigaottelua pelannut Bossis oli voittamassa joukkueen mukana kolmea liigamestaruutta ja Ranskan Cupia.


title: Kammi

text: Kammi (turvekota, turvekammi, saameksi gámme) on kotatyyppi, jonka katteena on käytetty turvetta. Kammi on usein rakennettu osittain maan sisälle. Rakennelma on kiinteä muunnos siirrettävistä kotatyypeistä, kuten loude- tai pirrikodasta. Kun siirrettävä kota peitetään kankaan sijasta turpeella ja muulla luonnonaineksella, voidaan puhua turvekammista. Alkuperäiset kammit rakennettiin paikallisista aineksista, eli tunturikoivujen rungoista ja tuohesta sekä turpeesta. Myöhemmin kammien runkoihin on käytetty myös männynrunkoja ja sahatavaraa. Kehittyneempää alasalvoskammia voidaan pitää välivaiheena siirryttäessä kodasta tupaan.


title: Kammi

text: Turvekammit ovat olleet yleensä yksihuoneisia, mutta talviasuttaviin malleihin on saatettu tehdä eteinen, jossa on säilytetty ruokaa ja polttopuuta. Jäämeren rannikon merisaamelaiset ovat rakentaneet pysyviä useampihuoneisia turvekotia. Varanginvuonossa tällaiset kodat olivat yleisiä vielä 1930-luvulla.


title: Kammi

text: Turvekammiasumisen kulttuurin uskotaan juontuvan kivikaudelta saakka. Pulmankijärveltä löydetyt turvekammit on ajoitettu n. vuoteen 6000 eaa. Turvekammeja käytettiin aktiivisesti vielä 1950-luvulla, joten Suomen Lapissa on käytetty suhteellisen vastikään kivikautisiksi luokiteltavia rakennuksia.


title: Kammi

text: Kammit voidaan jakaa runkorakenteidensa mukaan erilaisiin perustyyppeihin. Vaikka turvekammi saatettiin rakentaa kodan rungolle, painava turve vaatii kantavampaa rakennetta kuin kangaspeitteiset kodat. Tämän vuoksi kotapuut ovat lyhyempiä ja vahvempia ja ruoteina käytettyjä koivun riukuja on tiiviisti rinnakkain.


title: Kammi

text: "Korvakkokodan" (loudekota) rungolle rakennetun turvekammin kantava rakenne perustuu korvakkorakenteeseen, jossa kaksi luonnonkaarevaa puuta yhdistetään korvaspariksi. Kaksi tällaista korvasparia yhdistetään toisiinsa orsin, ja tämä kehikko päällystetään koivunrankaruotein. Päälle ladotaan ensin tuohet, ja sitten turpeet.


title: Kammi

text: "Pirrikodan" (kartiokota) runkona on esimerkiksi kolme haarapäistä riukua, joiden varaan on pystytetty muita riukuja siten, että pohjasta muodostuu ympyrä. Pohjan halkaisija on voinut olla esimerkiksi 3-3,5 metriä. Muodoltaan pirrikotarunkoinen turvekammi on ollut kartiomainen ("tiipii-malli"). Kateaine ulottuu maanpinnasta lähes huipulle asti.


title: Kammi

text: "Rankarakenteelle" (patsasrakenne, tolpparakenne) koottu kammi on harvinaisempi rakenne Suomessa. Tässä kammityypissä seinät rakentuivat vieriviereen pystytetyistä koivunrungoista ja kattoa kannattelivat vahvat koivunrungot. Kotamalli on saanut todennäköisesti vaikutteita norjalaisesta turvemökistä, jonka rakenne on perustunut pystysuoriin nurkkapilareihin ja loivaan pyramidinmalliseen kattoon, joka on tehty suorasta puutavarasta.


title: Kammi

text: "Alasalvoskammi" on turvekammi, joka on rakennettu matalan hirsisalvoksen päälle. Pohjana oli matala hirsikehikko, jonka päälle rakennettiin korvakkorunko tai suorista puista tehty pyramidin mallinen katto. Kammit ovat olleet yleensä nelikulmaisia kotia, joiden pohjana on ollut 4-6 hirsikertaa. Alasalvoskammeja rakennettiin metsäisillä seuduilla, joissa oli käytössä puuta.


title: Kammi

text: Käytännössä tavataan myös edellä kuvattujen perustyyppien yhdistelmiä. Esimerkiksi monihuoneisissa turvekammeissa runkorakenteena käytettiin patsas- ja korvakkorakenteiden yhdistelmiä, joihin oli lisätty esimerkiksi pistekotarakenteinen eteistila.


title: Kammi

text: Kammi-sanan merkitys on muuttunut perinteisestä turvekodasta ainakin matkailun alalla. Kammi-sanaa käytetään nykyään matkailukohteissa kuvaamaan huomattavasti suurempaa, puusta tehtyä tai puuvuorattua suurin piirtein ympyränmuotoista tilaa, jossa tarjotaan esimerkiksi päivällisiä tai ohjelmaa.


title: Kammi

text: Kammit ovat myös erämaiden ja kansallispuistojen majoitustyyppi. Osa retkeilyalueilla sijaitsevista kammeista on tarkoitettu vain päiväkäyttöön, mutta osassa voi myös yöpyä. Kammien varustus on vaatimaton ja siellä saattaa olla joko makuulaverit tai ainoastaan maapohja. Retkeilyalueiden kammeissa on usein myös tulisija tai kamina sekä kuivakäymälä. Muita retkeilyalueiden majoitustyyppejä ovat autiotupa, varaustupa, kota ja laavu. Lisäksi retkeilyalueilla on päivätupia.


title: Johan August Arfwedson

text: Johan August Arfwedson (12. tammikuuta 1792 – 28. lokakuuta 1841) oli ruotsalainen kemisti, joka löysi litiumin vuonna 1817. Hänen mukaansa on nimetty harvinainen mineraali arfvedsoniitti.


title: Johan August Arfwedson

text: Arfwedson opiskeli Uppsalan yliopistossa lakia ja mineralogiaa, ja työskenteli kuninkaallisessa kaivoskomiteassa sekä notaarina. Tukholmaan muutettuaan hän pääsi käyttämään kemisti Jöns Jacon Berzeliuksen laboratoriota ja analysoi siellä petaliitti-nimistä mineraalia, joista löysi litiumin. Vuosina 1818–1818 Arfwedson matkusteli Euroopassa, ja kotiin palattuaan hän rakennutti oman laboratorionsa.


title: UGK

text: UGK (lyhennetty sanoista Underground Kingz) oli yhdysvaltalainen hip hop -yhtye. Yhtyeen perustivat Chad "Pimp C" Butler ja Bernard "Bun B" Freeman vuonna 1987. Kaksikon ensimmäinen virallinen levy-yhtiöjulkaisu "Too Hard to Swallow" julkaistiin vuonna 1992.


title: UGK

text: Yhtye löi läpi valtavirtaan vieraillessaan Jay-Z:n levyn "Vol. 3... Life and Times of S. Carter" kappaleella "Big Pimpin"' vuonna 1999. Kappale oli ehdolla Grammyissa vuoden parhaimmaksi duon tai yhtyeen esittämäksi rap-kappaleeksi vuonna 2000.


title: UGK

text: Pimp C löydettiin yllätyksellisesti kuolleena hotellihuoneestaan joulukuussa 2007. Kuolema myöhemmin todettiin tapaturmaksi ja syynä on sittemmin pidetty kodeiinipohjaisen yskänlääkkeen pitkäaikaista väärinkäyttöä.


title: UGK

text: UGK:n viimeinen levy "UGK 4 Life" julkaistiin vuonna 2009. Pimp C:n osuudet ovat koostettu laajalti aikaisemman levyn "Underground Kingz" käyttämättömistä studionauhoituksista.


title: Emma Hale Smith

text: Emma Hale Smith Bidamon (10. heinäkuuta 1804 – 30. huhtikuuta 1879) oli myöhempien aikojen pyhien liikkeen perustajan Joseph Smithin vaimo aina tämän kuolemaan 1844. Hän oli miehensä perustaman uskonliikkeen tärkeitä varhaiskauden johtajia omalla oikeudellaan, vaikuttaen sekä kirkon teologiaan että sen spiritualiteettiin. Erityisen merkittävä oli Emma Smithin rooli Apuyhdistyksen, kirkon naisjärjestön, perustajana ja sen ensimmäisenä johtajana. Ensimmäisen miehensä kuoleman jälkeen Emma Smith ei seurannut Myöhempien aikojen pyhien Jeesuksen Kristuksen kirkon jäsenistön pääosaa sen matkatessa Kalliovuorille Smithin seuraajan Brigham Youngin johdolla. Emma Smith jäi asumaan Nauvoohon ja avioitui myöhemmin saksalaissyntyisen upseerin Lewis C. Bidamonin kanssa. Myöhemmin Emma Smith toimi poikansa Joseph Smith III:n tukena ja liittyi tämän johtamaan Reorganisoituun myöhempien aikojen pyhien Jeesuksen Kristuksen kirkkoon.


title: Emma Hale Smith

text: Emma syntyi 10. heinäkuuta 1804 Harmonyssa, Pennsylvaniassa, Isaac Halen ja Elizabeth Lewis Halen seitsemäntenä lapsena. Emma tapasi tulevan aviomiehensä Joseph Smithin ensi kertaa 1825. Smith asui oikeastaan Palmyrassa New Yorkin osavaltiossa, mutta hän oli majoittautunut Halien luokse Harmonyyn. Hän kuului miesjoukkoon, joka etsi lähistöllä kuuleman mukaan olevaa unohdettua hopeakaivosta. Vaikka kaivosta ei koskaan löydetty, Joseph palasi useita kertoja Halien luokse, koska hän oli aivan selvästi rakastunut nuoreen Emmaan. Hän kosi tätä useaan otteeseen, mutta Emman vanhemmat olivat vastentahtoisia hyväksymään nuorta miestä vävykseen. Lopulta tilanne ratkesi siten, että Emma karkasi Josephin kanssa vanhempiensa luota. He pakenivat osavaltion rajan ylitse New Yorkin osavaltioon, jossa heidät vihittiin 18. tammikuuta 1827. Nuori aviopari asettui asumaan Josephin kotitilalle Palmyran lähelle.


title: Emma Hale Smith

text: Heidän asuessaan Josephin kotitilalla Joseph kertoi vaimolleen enkeli Moronin osoittaneen hänelle läheisessä Kumoran kukkulassa kätkettyinä olleet kultaiset levyt. Niihin oli Smithin mukaan kaiverrettu Amerikan mantereen muinaisten asukkaiden aikakirja sekä "iankaikkisen evankeliumin täyteys". Joulukuussa 1827 nuoripari päätti muuttaa takaisin Emman kotitilalle tehtyään sovinnon Emman vanhempien kanssa. Nämä auttoivat nuorta paria jopa hankkimaan itselleen oman pienen maatilan melko lähellä Halien maatilaa. Tällä tilalla asuessaan Joseph aloitti oman kertomansa mukaan näiden haltuunsa uskottujen kultaisten levyjen "käännös" teokseksi, joka myöhemmin tultaisiin tuntemaan nimellä "Mormonin kirja". Käännöstyön alkuvaiheessa Emma toimi miehensä avustajana ja kirjurina. Hän kertoi myös tunteneensa levyjen painon ja niille tehdyt kaiverrukset kankaan läpi.


title: Emma Hale Smith

text: Harmonyssa ollessaan Emma synnytti 15. kesäkuuta 1828 vanhimman poikansa Alvinin, joka eli vain muutaman tunnin.


title: Emma Hale Smith

text: Toukokuussa 1829 Emma ja Joseph muuttivat pois Harmonysta ja muuttivat asumaan David Whitmerin luo Fayetteen, New Yorkiin. Siellä ollessaan Smith kertoi viimeistelleensä Mormonin kirjan painokuntoon vuonna 1830.


title: Emma Hale Smith

text: Joseph ja kuusi muuta nuorta miestä järjestivät Kristuksen kirkon, myöhempien aikojen pyhien liikkeen alkuseurakunnan, 6. huhtikuuta 1830. Vuonna 1838 kirkon nimi muutettiin Myöhempien aikojen pyhien Jeesuksen Kristuksen kirkoksi.


title: Emma Hale Smith

text: Emma kastettiin uuden kirkon jäseneksi 28. kesäkuuta 1830 Colesvillessä, New Yorkissa. Seuraavien viikkojen aikana Joseph Smith pidätettiin syytettynä "irtolaisuudesta" ja ennusteluista. Emma Smith lienee joutunut näinä viikkoina heikkouden ja epätoivon valtaan, sillä hänen miehensä saaman profetian mukaan Jumala kehotti Emmaa "olemaan napisematta" sekä sanoi, että hän tulisi olemaan "valittu rouva, jonka minä (Jumala) olen kutsunut" (Oppi ja liitot 25). Tämän lisäksi Emmalle luvattiin, että hän saisi miehensä kättenpäällepanemisen kautta valtuuden tulkita pyhiä kirjoituksia sekä kehottaa kirkkoa.


title: Emma Hale Smith

text: Joseph ja Emma palasivat Harmonyyn vielä joksikin ajaksi, mutta suhteet huononivat uudelleen Emman vanhempien kanssa. Tämän jälkeen kirkon johtajat viettivät aikaansa asuen eli seurakuntalaisten luona. 30. huhtikuuta 1831 Emma synnytti ennenaikaiset kaksoset – Thaddeuksen ja Louisan –, jotka elivät vain muutaman tunnin. Samana päivänä eräs Smithien kannattajista, Julia Clapp Murdock kuoli synnyttäessään kaksoset nimeltään Joseph ja Julia. Heidän ollessaan vain yhdeksän päivän ikäisiä kaksosten isä John Murdock antoi pienokaiset Smithien kasvatettavaksi.


title: Emma Hale Smith

text: Seuraavana vuonna Smithin muuttivat Kirtlandiin, Ohioon. Siellä Emma synnytti 6. marraskuuta 1832 pojan, joka sai isänsä mukaan nimen Joseph Smith III. Kesäkuun 29. 1836 seurasi toinen poika, Frederick Granger Williams Smith.


title: Emma Hale Smith

text: Kirtlandin aikana Myöhempien aikojen pyhien liike omaksui kirkolle ominaiset terveysopin eli nk. viisauden sanan, joka kielsi pyhiltä tupakan, alkoholijuomat ja "kuumat juomat" eli teen ja kahvin. Emma Smith oli itse ankara tupakanpolton ja alkoholijuomien vastustaja, ja hän lienee vaikuttanut miehensä näkökantaan näihin asioihin. Kirtlandin vuosina Emma myös julkaisi MAP-kirkon ensimmäisen laulukirjan. Kirtlandissa Joseph Smith alkoi myös opettaa ja harjoittaa moniavioisuuden lakia, jolla tuli olemaan suuri merkitys kirkon historiassa.


title: Emma Hale Smith

text: Rahoittaakseen toimintaansa pyhät perustivat Kirtlandiin oman rahoituslaitoksen, Kirtland Safety Society Anti-Banking Companyn. Yhdysvaltain talouden kuumeneminen ja sitä seurannut lama kuitenkin syöksivät Kirtlandin pankin konkurssiin, useiden muiden rajaseudun pienten pankkien tavoin. Suuri osa pyhiä menetti pankin konkurssissa rahansa, mikä johti tyytymättömyyden purkautumiseen Joseph Smithiä ja muita apostoleja kohtaan. Kirtlandin pyhät joutuivat hajaannuksen tilaan, ja monet katsoivat Joseph Smithin olevan "väärä profeetta" ja huijari. Tammikuun 12. 1838 hänen oli pakko paeta Ohiosta, koska häntä uhkasivat syytteet laittomasta pankkitoiminnasta ja petoksesta.


title: Emma Hale Smith

text: Emma ja hänen perheensä pakenivat profeetan kanssa ensin Far Westin mormonikoloniaan Missourissa. Siellä Emma synnytti 2. kesäkuuta 1838 pojan, Alexander Hale Smithin. Pian tämän jälkeen Joseph Smith vangittiin Libertyn vankilaan. Hänen perheensä oli pakko paeta osavaltiosta yhdessä myöhempien aikojen pyhien valtajoukon kanssa. Helmikuussa 1839 se ylitti jäätyneen Mississippi-joen ja siirtyi Illinoisin osavaltion puolelle.


title: Emma Hale Smith

text: Illinoisiin paettuaan Emma Smith asettui ensin asumaan erään ystävällisen kirkkoon kuulumattoman perheen luo Quincyyn. Vankilasta paennut Joseph Smith tapasi vaimonsa täällä, ja yhdessä perhe päätti muuttaa pyhien uuteen keskuspaikkaan Nauvoohon. Kaupunkiin saavuttuaan Smithit asettuivat ensin asumaan kaksikerroksiseen taloon nimeltä "Homestead". Vuonna 1842 perhe muutti isompaan taloon nimeltä "Mansion House". Emma Smith piti Mansion Housessa hotellia ja ravintolaa, jossa kaupunkiin tulleet siirtolaiset ja turistit saivat majapaikan ja ateriat.


title: Emma Hale Smith

text: Nauvoossa vietetyt vuodet olivat monella tapaa Smithien perheen onnellisimmat. Kaupungilla oli oma vapaakirja ja sen mukana tullut itsehallinto, mikä mahdollisti kaupungin voimakkaan kasvamisen ja kehittymisen. Kaupunkiin muutti runsaasti mormonismiin kääntyneitä siirtolaisia, jotka toivat mukanaan kaivattua pääomaa sekä oman tietämyksensä, taitamisensa ja ahkeruutensa. Kaupunki kehittyi taloudellisesti sekä sinne asumaan asettuneiden käsityöläisten että siellä asuvien maanviljelijöiden ponnistelujen seurauksena. Myös kaupungin kulttuurielämä oli huomattavan vilkasta rajaseudun kaupungiksi.


title: Emma Hale Smith

text: Myös uskonnollisesti Nauvoon aika oli merkittävää nuorelle kirkolle. Kaupungin keskelle rakennettiin suuri temppeli eläviä ja kuolleita varten suoritettavia pyhiä toimituksia varten. Jo ennen temppelin valmistumista alettiin endaumenttitoimituksia jakaa Joseph Smithin omistaman Red Brick Storen eli Punatiilisen kaupan yläkerrassa. Emma Smith kuuluu temppelipyhityksensä jo varhain saaneeseen "voideltujen koorumiin".


title: Emma Hale Smith

text: 17. maaliskuuta 1842 Emma Smithin johtama kokous muodosti kirkolle oman naisjärjestön, Apuyhdistyksen. Nimensä mukaisesti järjestö tarkoitettu auttamaan miespuolisia pappeudenhaltijoita kirkon rakentamisessa ja sen toiminnan kehittämisessä. Toisaalta järjestön toiminnan oli tarkoitus vähentää kirkon jäsenten aineellista ahdinkoa ja hätää sekä auttaa naispuolisia jäseniä eli sisaria heidän hengellisessä ja henkisessä kehittymisessään. Emma Smith nousi itseoikeutetusti Apuyhdistyksen ensimmäiseksi johtajaksi.


title: Emma Hale Smith

text: Nauvoon aikana Joseph Smith saattoi kirjalliseen muotoon MAP-kirkon historiaan suuresti vaikuttaneen ilmoituksen moniavioisuudesta. Ilmoituksen mukaan se on "kirjoitettu muistiin" 12. heinäkuuta 1843; muotoilu, joka antaa ymmärtää ilmoituksen annetun jo tätä päivää ennen. Onkin ilmeistä, että Joseph Smith solmi moniavioisia liittoja jo ennen mainittua päivämäärää. Kirjoitettuaan ilmoituksen muistiin hän solmi uusia moniavioisia liittoja sekä salli liittojen solmimisen myös muille kirkon johtajille. Huhut kirkon jäsenten harjoittamista moniavioisista suhteista levisivät pian ympäristöön, mikä sai aikaan välien kiristymistä pyhien ja muiden alueen asukkaiden välillä. Myös kirkon jäsenten keskuudessa leviävät huhut johtajien harjoittamasta moniavioisuudesta loivat hämmennystä ja kapinamielialaa.


title: Emma Hale Smith

text: Emma Smith ei hyväksynyt miehelleen annettua moniavioisuusilmoitusta aidoksi. Hän vastusti kiivaasti sekä moniavioisuuden periaatetta että moniavioisia liittoja. Joseph Smithin harjoittama moniavioisuus huononsikin selvästi hänen ja Emman välejä. Joseph teki parhaansa salatakseen solmimansa liitot Emmalta, mutta ilmeisen huonolla menestyksellä.


title: Emma Hale Smith

text: Keväällä 1844 kirkosta erosi Myöhempien aikojen pyhien Jeesuksen Kristuksen tosi kirkko -niminen ryhmä. Kirkon perusti William Law yhdessä muutaman muun kirkon profeettaan Joseph Smithiin kriittisesti suhtautuneen henkilön kanssa. He tunnustivat Smithin periaatteessa profeetaksi ja Mormonin kirjan pyhäksi kirjoitukseksi, mutta he vastustivat Smithin salassa aloittamaa moniavioisuutta.


title: Emma Hale Smith

text: William Law perusti Nauvoossa toimineen Nauvoo Expositor -lehden, joka paljasti Smithin opettaman moniavioisuuden sekä kertoi hänen itsensä solmimista moniavioisista liitoista. Tämän jälkeen Smith määräsi kaupungin pormestarina kyseisen lehden lakkautettavaksi sekä pani puolisotilaallisen Nauvoon legioonan komentajana lakkautustuomion toimeen hävittäen samalla lehden kirjapainon. Suurin osa Myöhempien aikojen pyhien Jeesuksen Kristuksen tosi kirkon jäsenistä pakeni kaupungista peläten henkensä menetystä.


title: Emma Hale Smith

text: Nauvoo Expositor -lehden hävittämisestä syntyneet levottomuudet johtivat Smithin pidättämiseen. Hänet kuljetettiin läheiseen Carthagen kaupunkiin, jossa noin 200 hengen kiihtynyt väkijoukko lynkkasi hänet kesäkuun 27. päivänä 1844. 39-vuotias Emma, joka oli neljännellä kuukaudella raskaana, jäi leskeksi.


title: Emma Hale Smith

text: Joseph Smithin kuolema jätti Emman yksin lastensa kanssa. Lisäksi hän oli neljännellä kuukaudella raskaana. 17. marraskuuta 1844 hän synnytti Joseph Smithin viimeisen pojan, David Hyrum Smithin.


title: Emma Hale Smith

text: Tilanne on ahdistava nuorelle leskelle. Nauvoon pyhät olivat vihamielisten kansalaisten ahdistamia, nämä vaativat pyhiä jättämään kotinsa ja siirtymään pois osavaltion alueelta. Mormonien elämää alueella häirittiin kaikin tavoin, ja myös profeetan leski sai osansa levottomuuksista. Lisäksi Josephin – joka oli kirkon presidentin ominaisuudessa ollut myös kirkon rahastonhoitaja – perheen ja kirkon raha-asioita ei oltu hoidettu erillään. Vaarana oli, että Emma lapsineen ajettaisiin pois perheen kodista, koska sen voitiin katsoa kuuluvan velkojien ahdistamalle MAP-kirkolle.


title: Emma Hale Smith

text: Joseph Smithin kuoleman jälkeen MAP-kirkko ajautui kaiken lisäksi myös johtajuuskriisiin. Emma lienee alusta alkaen tukenut vanhimman poikansa Joseph Smith III:n tulemista kirkon johtoon, mutta ymmärtänyt, että tämä oli nuorelle pojalle tässä tilanteessa mahdotonta. Emma siirtyikin tukemaan James J. Strangia kirkon johtajaksi. Kun kirkon jäsenten pääosa siirtyi kannattamaan kahdentoista apostolin koorumin kollektiivista johtoa, Emma ajautui riitaan koorumin ja sen johtajan Brigham Youngin kanssa. Heidän välinsä kiristyivät vähitellen äärimmilleen. Kun Brigham Young päätti johtaa kirkon jäsenet Kalliovuorten yli länteen, Emma lapsineen kieltäytyi seuraamasta häntä. He jäivät asumaan tässä vaiheessa jo lähes täysin autioituneeseen Nauvoohon. Väkivaltainen kansanjoukko oli hyökännyt kaupunkiin, josta lähes kaikki olivat paenneet Mississippi-joen länsirannalle, ja hävittänyt sitä pahoin.


title: Emma Hale Smith

text: 23. joulukuuta 1847 Emma Smith solmi avioliiton saksalaissyntyisen majuri Lewis C. Bidamonin kanssa. Hän ei ollut MAP-kirkon jäsen. Majuri Bidamon oli iloinen ja elämää ymmärtävä, mutta valitettavan viinaanmenevä. Emma joutui kamppailemaan taloudellisessa ahdingossa, jonka saivat aikaan pienten lasten kasvattaminen ja aviomiehen runsaanpuoleinen alkoholinkäyttö. Emma yritti rahoittaa perhettään pitämällä edelleenkin hotellia ja ravintolaa omistamassaan Mansion Housessa, mutta mormonien poismuuton jälkeen tulokkaiden virta oli tyrehtynyt, eikä hotellinpito enää kannattanut.


title: Spice (albumi)

text: Spice on brittiläisen pop-yhtye Spice Girlsin vuonna 1996 julkaistu esikoisalbumi. Albumi nousi kotimaassaan listaykköseksi ja neljänneksi Suomen albumilistalla. Albumilta julkaistiin singlet "Wannabe" ja "2 Become 1", "Mama" ja "Say You'll Be There".


title: Spice (albumi)

text: Arvostelut


title: Väinö Alasmaa

text: Väinö Aleksander Alasmaa (26. syyskuuta 1887 Eura – 4. toukokuuta 1919 Nannala Venäjä) oli koneteknikko ja jääkäriluutnantti. Hänen vanhempansa olivat seppämestari Frans Isak Grönroos ja Ida Amanda Hiltunen.


title: Väinö Alasmaa

text:
Hän liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 1. heinäkuuta 1916, josta hänet siirrettiin 5. joulukuuta 1916 pataljoonan 1. komppaniaan ja edelleen 20. helmikuuta 1917 pataljoonan 1. konekiväärikomppaniaan ja 10. heinäkuuta 1917 alkaen 2. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella. Hän kävi vuonna 1917 konekivääriasemestarikurssin ja kuului pataljoonan soittokuntaan.
Hän saapui takaisin Suomeen (Vaasaan) vänrikiksi ylennettynä jääkärien etujoukon mukana 18. helmikuuta 1918. Hänet sijoitettiin Suomen sisällissodassa Porin pataljoonan konekiväärikomppanian päälliköksi, josta muodostettiin myöhemmin Porin rykmentin 1. pataljoona. Hän otti osaa taisteluihin Suomen sisällissodassa Pomarkussa, Harjakankaalla ja Porissa. Hän toimi myös lyhyen ajan pataljoonan komentajana.


title: Väinö Alasmaa

text: Sisällissodan jälkeen hän toimi joukkueenjohtajana Suomen Valkoisen kaartin 2. konekiväärikomppaniassa, josta hänet siirrettiin 2. pataljoonan aseupseeriksi. Armeijasta hän erosi vuonna 1919 ja liittyi Aunuksen retkikuntaan, jossa hänet sijoitettiin 1. pataljoonan konekiväärikomppanian päälliköksi ja osallistui taisteluihin Rajakonnussa, Vitelessä, Tuuloksessa, Alavoistissa, Aunuksenkaupungissa, Mäkriällä ja Syvärin luostarilla. Hän kaatui taistelussa Aunuksen kaupungin eteläpuolella.


title: Teppo Välimäki

text: Teppo Välimäki (s. 8. kesäkuuta 1947 Jalasjärvi) on suomalainen harmonikansoittaja ja mestaripelimanni. Hänen instrumenttejaan ovat niin 1-, 2- kuin monirivisetkin harmonikat.


title: Teppo Välimäki

text: Välimäki syntyi eteläpohjalaiseen pelimanniperheeseen. Jo hänen isoisänsä oli taitava kaksirivisen soittaja. Alkuvaiheessa hän sai opastusta etenkin isänsä Kalervo (Kassu) Välimäen (1908–1979) ohjauksessa. Ensimmäisen 5-rivisen harmonikan Välimäki hankki noin vuonna 1964.


title: Teppo Välimäki

text: Välimäki on saanut vaikutteita muun muassa mestaripelimanni Aapeli Hautaselta. Nuottien lukemisen suhteen hän on itseopiskellut. Opiskelun pohjana ovat olleet etenkin Lasse Pihlajamaan ja Veikko Ahvenaisen harmonikkaoppikirjat, joista myös sormituksen perusteet avartuivat.


title: Teppo Välimäki

text: Välimäki voitti 1960- ja 1970-luvuilla neljä valtakunnallista mestaruutta 1- ja 2-rivisten harmonikkojen soitossa, muun muassa Suomen pelimannimestaruuden Sata-Häme Soi –festivaaleilla 1973. Kansansoittokilpailujen suosion vähennyttyä 1960-luvun loppupuolella Välimäki alkoi soittaa enenevässä määrin 5-rivistä harmonikkaa. Hän on esiintynyt useaan otteeseen radiossa ja televisiossa, harmonikkakonserteissa, lukemattomista paikallisista tilaisuuksista puhumattakaan. Hän on myös konsertoinut useissa Euroopan maissa, Yhdysvalloissa ja Australiassa. 1990-luvun puolivälin jälkeen hän on ollut myös kaksirivisharmonikkatrion "Tepot" jäsen, yhdessä Teppo Ahon ja Teppo Alajuntin kanssa.


title: Teppo Välimäki

text: Välimäki on osallistunut vuodesta 1974 lähtien aktiivisesti asiantuntijana 2-rivisten harmonikkojen kehittämistyöhön. Hänelle myönnettiin mestaripelimannin arvonimi Kaustisen kansanmusiikkijuhlilla 1993. Musiikkiuransa ohella Välimäki on toiminut työnjohtajana.Soololevytysten lisäksi Välimäki on esiintynyt myös muilla kokoelmalevyillä.


title: Jane Alexander (brittiläinen näyttelijä)

text: Jane Alexander (s. 28. joulukuuta 1972 Watford, Englanti, Yhdistynyt kuningaskunta) on englantilainen malli ja näyttelijä. Hänen isänsä on englantilainen, äitinsä kroatialainen. Alexander on esiintynyt muun muassa televisiosarjoissa "Ihana Elisa" ja "Ihanan Elisan tytär", joissa hän esitti juonittelevaa Lucrezia Van Neckeriä.


title: Take This Life

text: Take This Life on melodista death metallia soittavan bändin In Flamesin kappale, joka oli ensimmäistä kertaa 2006 julkaistussa Come Clarity albumilla.Kappale kestää 3:35 minuuttia. Kappaleesta on tehty myös musiikkivideo. Kappaleen voi kuunnella In Flamesin MySpace sivustolla.


title: Take This Life

text: Kappale on soitettavana kappaleena pelissä


title: Alain Sutter

text: Alain Sutter (s. 22. tammikuuta 1968 Bern, Sveitsi) on sveitsiläinen entinen jalkapalloilija, pelipaikaltaan keskikenttäpelaaja. Häntä pidetään yhtenä 1990-luvun parhaista sveitsiläispelaajista.


title: Alain Sutter

text: Sutter edusti urallaan seuratasolla vuosina 1985–1998 kotimaassaan Grasshopperia ja Young Boysia, Saksassa Nürnbergiä, Bayern Müncheniä ja Freiburgia sekä Yhdysvalloissa Dallas Burnia.


title: Alain Sutter

text: Sveitsin maajoukkueessa Sutter pelasi vuosina 1986–1996 62 ottelua ja teki niissä viisi maalia. Hän kuului Sveitsin joukkueeseen vuoden 1994 MM-kisoissa.


title: Kubilay Türkyılmaz

text: Kubilay "Kubi" Türkyılmaz (s. 4. maaliskuuta 1967 Bellinzona, Sveitsi) on turkkilais-sveitsiläinen entinen jalkapalloilija, pelipaikaltaan hyökkääjä. Häntä pidetään yhtenä 1990-luvun parhaista sveitsiläispelaajista.


title: Kubilay Türkyılmaz

text: Türkyılmaz edusti urallaan seuratasolla vuosina 1985–2002 kotimaassaan Bellinzonaa, Servetteä, Grasshopperia, Locarnoa ja Luzernia, Italiassa Bolognaa ja Bresciaa sekä Turkissa Galatasarayta.


title: Kubilay Türkyılmaz

text: Türkyılmaz on Max Abegglenin ohella Sveitsin maajoukkueen kaikkien aikojen paras maalintekijä tehtyään 34 maalia 62:ssa ottelussa vuosina 1988–2001. Hän kuului Sveitsin joukkueeseen vuoden 1996 EM-kisoissa.


title: Erika Coimbra

text: Erika Kelly Pereira "Kiki" Coimbra (s. 23. maaliskuuta, 1980) on brasilialainen lentopalloilija. Hän kuului maajoukkueeseen, joka voitti pronssia Sydneyn olympialaisista 2000. Hän kuului maajoukkueeseen myös Ateenassa 2004.


title: Erika Coimbra

text: Coimbra on 179 cm pitkä ja painaa 64 kg.


title: Martin

text: Martin on monissa maissa yleinen miehen etunimi. Nimi on latinalaisen "Martinus"-nimen lyhentymä ja viittaa alkujaan sodan jumala Marsiin. Nimen on tehnyt laajalti suosituksi Pyhä Martinus, (suom. Pyhä Martti), protestanttisissa maissa lisäksi Martti Luther. Nimen suomalainen vastine on Martti.


title: Martin

text: Nimeä Martin ei esiinny suomenkielisessä kalenterissa, mutta suomenruotsalaisen kalenterin mukaan Martinin nimipäivä on 10. marraskuuta, Martti Lutherin syntymäpäivänä. Samalla päivällä on suomenkielisessä kalenterissa nimi Martti.


title: Martin

text: Vuoden 2009 loppuun mennessä nimi Martin on Suomessa annettu 6 457 miehelle ja alle 20 naiselle. Nimen naispuolinen vastine on Martina. Monissa maissa Martin on yleinen myös sukunimenä.


title: Martin

text: Henkilöitä, joilla Martin tai Martín on sukunimenä, on lueteltu sivulla Martin (täsmennyssivu).


title: Christian Gottlob Neefe

text: Christian Gottlob Neefe (5. helmikuuta 1748 – 28. tammikuuta 1789) oli saksalainen oopperasäveltäjä, kapellimestari ja Ludwig van Beethovenin opettaja. Hän syntyi Chemnitzissä Saksissa. Koulutuksensa Neefe hankki Leipzigin yliopistossa, jossa hän oli Johann Adam Hillerin oppilas. Hillerin opastuksessa hän kirjoitti ensimmäiset komediset oopperansa. Myöhemmin Neefestä tuli hoviurkuri Bonnissa ja Ludwig van Beethovenin opettaja, joka auttoi tätä ensimmäisissä sävellyksissään. Neefen parhaiten tunnettu sävellystyö on laulunäytelmä Adelheit von Veltheim vuodelta 1780. Hän kuoli Dessaussa vuonna 1789.


title: Carla Boyd

text: Carla Boyd (s. 31. lokakuuta 1975 Wynyard, Tasmania) on australialainen koripalloilija.


title: Carla Boyd

text: Boyd kuului Australian joukkueeseen sekä 1996 että 2000 kesäolympialaisissa. Atlantassa 1996 joukkue voitti pronssia ja Sydneyssä 2000 hopeaa. WNBA:ssa Boyd debytoi vuonna 1998 Detroit Shockissa. Vuodesta 2005 lähtien hän on edustanut ranskalaista Tarbes GB:tä.


title: 2004 XR190

text: 2004 XR on transneptuninen kohde hajanaisen kiekon alueella, joka löydettiin vuonna 2004.


title: 2004 XR190

text: 2004 XR:lla on epätavallinen kiertorata. Se ei kierrä Aurinkoa vaaka- vaan pystysuunnassa. Toiseksi, sen kiertorata on muita hajanaisen kiekon objekteja pyöreämpi.


title: Logaritminen asteikko

text: Logaritminen asteikko tarkoittaa mitta-asteikkoa, jolla mitataan suureen määrän logaritmia itse suureen sijasta. Logaritminen asteikko on hyödyllinen kun mitattavana on erittäin suuria määriä tai kun ollaan kiinnostuneita suhteellisesta muutoksesta absoluuttisen sijaan. Logaritmisella asteikolla yksi askelväli nimittäin tarkoittaa mitattavan suureen moninkertaistumista, ennemmin kuin vähittäistä, inkrementaalista lisääntymistä, kuten tavallisemmalla lineaarisella asteikolla. Askelvälin suuruus riippuu logaritmin kannasta. Esimerkiksi 2-kantaisella logaritmisella asteikolla jokainen askelväli vastaa mitattavan suureen kaksinkertaistumista. Jotkin suureet on tapana mitata melkein poikkeuksetta logaritmisella asteikolla, esimerkiksi äänenpaine, vahvistus, maanjäristysten voimakkuus sekä tähtien magnitudi. Myös kemiassa käytetty pH-asteikko on logaritminen asteikko.


title: Elva

text: Elva on epäitsenäinen kaupunki Viron Tartumaalla Elvan kunnassa. Se oli itsenäinen kaupunki 1. toukokuuta 1938 alkaen. Vuoden 2017 kuntauudistuksessa Elvan kaupunki, Kongutan, Puhjan, Rannun ja Rõngun kunnat sekä osa valgamaalaisista Paluperan ja Pukan kunnista yhdistettiin Elvan kunnaksi, ja Elvan kaupungista tuli epäitsenäinen kaupunki ja kunnan osa.


title: Elva

text: Kaupunki on Kempeleen ja Perniön ystävyyskaupunki.


title: Elva

text: Vuonna 2011 Elvan kaupungissa oli 5 607 asukasta, joista 5 343 (95,3 %) oli virolaisia, 168 (3,0 %) venäläisiä ja 72 (1,3 %) muita kansallisuuksia.


title: Paluu Eedeniin

text: Paluu Eedeniin ("Return to Eden") on australialainen televisiosarja, jota on tehty kaksi tuotantokautta. Ensimmäinen vuonna 1983 valmistunut minisarja sisältää kolme osaa (tv-sarjana esitettiin kuudessa osassa). Vuonna 1986 sarjalle ilmestyi 22-osainen jatko. Suomessa sarjan esitti 1980-luvulla MTV ja se uusittiin 2000-luvulla Subilla.


title: Paluu Eedeniin

text: Tapahtumat alkavat, kun australialainen Stephanie Harper (Rebecca Gilling) menee naimisiin Greg Marsdenin (James Reyne) kanssa. Stephanie on rikas, mutta epävarma 40-vuotias nainen, jolla on takanaan kaksi epäonnistunutta avioliittoa. Greg on nuori, komea tennistähti ja Stephanie luulee löytäneensä elämänsä rakkauden. Häiden jälkeen Greg aloittaa häikäilemättömästi suhteen Stephanien parhaan ystävän Jilly Stewartin (Wendy Hughes) kanssa ja päättää tuhota vaimonsa. Kuherruskuukauden aikana Stephanie, Greg ja Jilly ovat Eedenissä (Jimbour House) Stephanien kartanossa ja he lähtevät veneilemään ja katsomaan auringonlaskua. Stephanie seisoo veneessä ja kuvaa videokameralla auringonlaskua, kunnes huomaa krokotiilin lähestyvän. Greg tönäisee tahallaan Stephanien veneestä ja krokotiili alkaa raadella Stephanieta ja hän vajoaa veden pinnan alle. Kaikki uskovat krokotiilin tappaneen Stephanien.


title: Paluu Eedeniin

text: Stephanie kuitenkin pelastuu ihmeen kaupalla, sillä suolla asuva erakko Dave Welles (Bill Kerr) löytää hänet puolikuolleena ja pahoin ruhjoutuneena. Dave alkaa hoitaa Stephanieta, jonka kasvoissa on erittäin pahat arvet. Aluksi Stephanie ei muista edes nimeään ja Dave alkaa kutsua häntä Taraksi. Dave antaa hänelle arvokkaita jalokiviä, jotta hän pääsee uuden elämän alkuun. Stephanien muisti alkaa kuitenkin palautua ja hän ymmärtää tulleensa petetyksi. Stephanie päättää alkaa käyttää uutta nimeä Tara Welles. Tara menee saaressa sijaitsevalle klinikalle ja tapaa loistavan plastiikkakirurgin Dan Marshallin (James Smillie). Ennen toimenpiteitä Tara kertoo Danille haluavansa näyttää täysin eri ihmiseltä. Onnistuneiden plastiikkakirurgisten toimenpiteiden jälkeen Tara pääsee uuden elämän alkuun. Uuden henkilöllisyyden avulla Tara onnistuu kostamaan aviomiehelleen ja tämän rakastajattarelleen Jillylle.


title: Paluu Eedeniin

text: Toisen tuotantokauden alussa Stephanie elää uudessa avioliitossa, lapset ovat aikuisia ja Jilly vapautuu vankilasta. Vanha asiakirja todistaa, että Jilly onkin Stephanien sisarpuoli. Stephanie Harper on nyt yksi Australian rikkaimmista ja vaikutusvaltaisimmista naisista, ja velvollisuudentunnostaan hän tarjoaa isoa rahasummaa Jillylle. Tämä ei kuitenkaan riitä Jillylle, sillä hän haluaa kostaa vankilassa viettämistään vuosista ja kahmia itselleen kaiken mikä hänelle kuuluu - Harper-yhtiön ja Eedenin. Avuksi tulee sulavakäytöksinen liikemies Jake Sanders.


title: Paluu Eedeniin

text: Stephanien poika Dennis kiinnostuu Harper-yhtiöissä työskentelevästä Cassie Jonesista, jolla on ollut suhde myös Jaken kanssa. Dennis on kevytkenkäinen pintaliitäjä, mutta Harper-yhtiöillä on kuitenkin hänelle merkitystä. Sarah puolestaan haaveilee muotisuunnittelijan urasta ja hänellä on suhde Harperien perheystävään Tom McMasteriin. Sattumien seurauksena Sarah saa syyn uskoa, että Tom onkin itse asiassa hänen velipuolensa. Ennen kuin totuus paljastuu, Sarah huomaa olevansa raskaana ja avioituu nopeasti Angelo Vitalen kanssa. Myöhemmin hän kuulee, ettei Tom todellisuudessa olekaan hänen veljensä.


title: Paluu Eedeniin

text: Stephanie joutuu kokemaan vastoinkäymisiä, niin yksityiselämässä kuin Harper-yhtiönsä kanssa. Jilly ja Jake onnistuvat kaappaamaan Harper yhtiön ja Eedenin. Stephanie luulee jo menettäneensä kaiken itselleen tärkeän, mutta lopulta tapahtuukin yllättäviä käänteitä.


title: Victoria Ocampo

text: Victoria Ocampo (7. huhtikuuta 1890 Buenos Aires – 27. tammikuuta 1979) oli argentiinalainen kirjailija ja kustantaja, hän perusti myös argentiinalaisen kulttuurilehden SUR.


title: Victoria Ocampo

text: Hän oli ranskalaisen, natsismistakin syytetyn kirjailijan Pierre Drieu La Rochellen rakastajatar vuosina 1929–1931, ja sittemmin he olivat hyviä ystäviä. Juuri hänelle Drieu kirjoitti viimeisen kirjeensä ennen itsemurhaa.


title: Victoria Ocampo

text: Victoria Ocampo oli vanhin perheen kuudesta lapsesta. Perhe kuului varakkaaseen buenosairesilaiseen yläluokkaan. Lasten kasvatuksesta vastasivat ranskan- ja englanninkieliset kotiopettajat. Tämä mahdollisti lapsille laajan perehtymisen vieraskielisiin kulttuureihin. Jo hyvin nuorena hän avioitui omaan ympäristöönsä kuuluvan nuorukaisen kanssa, mutta tämä avioliitto epäonnistui täysin.